PATVIRTINTA

Šilalės rajono savivaldybės mero

2024 m. liepos 26 d. potvarkiu Nr. T3-298

**ŠILALĖS RAJONO SAVIVALDYBĖS KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ 2024–2027 METAMS PLĖTROS PLANAS**

**1. ĮVADAS**

 Šilalės rajono savivaldybės koordinuotai teikiamų švietimo pagalbos, socialinių ir sveikatos priežiūros paslaugų 2024–2027 metų plėtros planas parengtas vadovaujantis Lietuvos Respublikos švietimo įstatymu; Lietuvos Respublikos vaiko teisių apsaugos pagrindų įstatymu; Lietuvos Respublikos vaiko minimalios ir vidutinės priežiūros įstatymu; Lietuvos Respublikos socialinių paslaugų įstatymu; Lietuvos Respublikos sveikatos sistemos įstatymu; Savivaldybės bendro darbo su šeimomis organizavimo ir koordinavimo rekomendacijomis, patvirtintomis Lietuvos Respublikos socialinės apsaugos ir darbo ministro, Lietuvos Respublikos sveikatos apsaugos ministro, Lietuvos Respublikos švietimo ir mokslo ministro, Lietuvos Respublikos vidaus reikalų ministro 2018 m. rugpjūčio 8 d. įsakymu Nr. A1-428/V-894/V-691/1V-579 ,,Dėl Savivaldybės bendro darbo su šeimomis organizavimo ir koordinavimo rekomendacijų patvirtinimo“; Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašu, patvirtintu Lietuvos Respublikos švietimo ir mokslo ministro, Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2017 m. rugpjūčio 28 d. įsakymu Nr. V-651/A1-455/V-1004 „Dėl Koordinuotai teikiamų švietimo pagalbos, socialinių ir sveikatos priežiūros paslaugų tvarkos aprašo patvirtinimo“, kitais teisės aktais bei dokumentais.

 Šilalės rajono savivaldybės koordinuotai teikiamų švietimo pagalbos, socialinių ir sveikatos priežiūros paslaugų 2024–2027 metų plėtros plano paskirtis – koordinuotai teikiamų švietimo pagalbos, socialinių ir sveikatos priežiūros paslaugų vaikams ir jų atstovams pagal įstatymą pasiūlos ir prieinamumo atitikties poreikiui bei plėtros nustatymas Šilalės rajono savivaldybėje.

 Rengiant Šilalės rajono savivaldybės koordinuotai teikiamų švietimo pagalbos, socialinių ir sveikatos priežiūros paslaugų 2024–2027 metų plėtros planą pasitelktos Šilalės rajono savivaldybės socialinių paslaugų, švietimo, sveikatos priežiūros įstaigos, teisėsaugos institucijos, Valstybės vaiko teisių apsaugos ir įvaikinimo tarnybos prie Lietuvos Respublikos socialinės apsaugos ir darbo ministerijos Tauragės apskrities vaiko teisių apsaugos skyrius Šilalės rajono savivaldybėje, rajono seniūnijos, nevyriausybinės organizacijos ir kitos su šeimomis dirbančios įstaigos bei organizacijos. Taip pat atlikta Šilalės rajono savivaldybėje teikiamų švietimo pagalbos, socialinių ir sveikatos priežiūros paslaugų esamos būklės analizė.

 Šilalės rajono savivaldybės koordinuotai teikiamų švietimo pagalbos, socialinių ir sveikatos priežiūros paslaugų 2024–2027 metų plėtros plane vartojamos sąvokos atitinka Lietuvos Respublikos vaiko teisių apsaugos pagrindų, švietimo, socialinių paslaugų, sveikatos sistemos įstatymuose ir kituose teisės aktuose apibrėžtas sąvokas.

**1.1. Bendroji informacija**

 Lietuvoje šeimoms, auginančioms vaikus, turinčius specialiųjų ugdymosi poreikių, pagalbą teikia institucijos, kurios suteikia galimybę šeimai ir vaikui gauti kompleksinę pagalbą. Pagalbą sudaro medicininės, socialinės ir ugdymo paslaugos. Pirminės asmens sveikatos priežiūros centre dirbantys specialistai teikia sveikatos paslaugas. Ankstyvajame vaiko amžiuje teikiamas sveikatos paslaugas papildo psichologinė, pedagoginė, socialinė pagalba. Specialiąją pedagoginę, psichologinę ir socialinę pagalbą specialiųjų poreikių turintiems vaikams ir jų tėvams (globėjams, rūpintojams) teikia mokyklų vaiko gerovės komisijos, švietimo pagalbos tarnybos specialistai (psichologai, logopedai, specialieji pedagogai), sveikatos priežiūros įstaigų specializuotos tarnybos, specialiojo ugdymo įstaigos. Skirtingas paslaugas teikiantys specialistai sudaro pagalbos komandas, kurios dirba ir sąveikauja tarpusavyje, siekia bendrų tikslų vaiko ir šeimos labui. Institucinė specialistų sąveika plėtojama, kuriant tarpinstitucinius ryšius.

 Šilalės rajono savivaldybės koordinuotai teikiamų švietimo pagalbos, socialinių ir sveikatos priežiūros paslaugų tikslas – sudaryti palankias sąlygas vaiko gerovei, padedant jo tėvams (globėjams, rūpintojams) kurti saugią aplinką, užtikrinti gyvenimo, asmeninių bei socialinių ryšių kokybę. Kaip nustatyta, koordinuotai teikiamų paslaugų teikimo vaikui ir jo tėvams (globėjams, rūpintojams) poreikis atsiranda, kai pavienės, atskirai teiktos ar teikiamos švietimo pagalbos, socialinės ar sveikatos priežiūros paslaugos yra neveiksmingos, neefektyvios ir neužtikrina vaiko gerovės.

 Ankstyvosios intervencijos procesas yra grindžiamas kuo ankstyvesniu vaiko būklės identifikavimu, jo ugdymu, pagalba šeimai. Labai anksti pradėjus teikti pagalbą ne tik vaikui, bet ir visai šeimai, ši pagalba yra efektyvi jau pirmaisiais vaiko gyvenimo metais ir turi teigiamos įtakos tolesnei vaiko ir šeimos raidai. Koordinuotai teikiamų paslaugų formavimo principai pavaizduoti 1 pav.

 Šeima, patirianti socialinę riziką, yra šeima, kurioje narių bendradarbiavimas ir emocinis bendravimas yra sutrikęs ir kurios neigiama aplinka neskatina sveikos gyvensenos ir produktyvaus asmenybės augimo ir vystymosi. Ne visas šeimos, patiriančios socialinę riziką, problemas gali išspręsti vienas seniūnijos socialinis darbuotojas arba Vaiko teisų apsaugos skyriaus specialistai, nes jie priima sprendimus tik tam tikroje srityje. Todėl būtinas komandinis darbas dalyvaujant skirtingų institucijų atstovams tiek bendruomenės, instituciniame, regioniniame ir nacionaliniuose, tiek globaliame lygmenyje. Tokios komandos nariai, nors ir vykdo skirtingas profesines funkcijas ir jiems yra suteikti skirtingi įgaliojimai, turi būti vienijami bendro tikslo – užtikrinti skubią, koordinuotą ir efektyvią pagalbą šeimai, patiriančiai socialinę riziką.

 Siekiant saugios ir sveikos visuomenės raidos, gerovės valstybės, socialinės sanglaudos, lygių galimybių, demografijos tolygumo, užimtumo, būtina daugiau dėmesio skirti socialiniam solidarumui - lygioms gyvenimo galimybėms išsilavinimo, profesinės veiklos, socialinių paslaugų, sveikatos apsaugos, vartojimo ir kitose srityse bei socialinei ir psichologinei gyvenimo kokybei užtikrinti.

**1.2. Koordinuotai teikiamų paslaugų vaikui ir šeimai plėtros tikslai**

 1. Sudaryti sąlygas teikti trūkstamas, neprieinamas ar neteikiamas, tačiau reikalingas paslaugas savivaldybėje, sukuriant ir įdiegiant koordinuotai teikiamų paslaugų veiklos modelį.

 2. Gerinti koordinuotai teikiamų paslaugų kokybę ir prieinamumą, informacijos apie paslaugas pasiekiamumą gyventojams.

**1.3.** **Vaikui ir šeimai koordinuotai teikiamų paslaugų reikalingumą sąlygojantys veiksniai**

 *Socialinių įgūdžių stoka.* Riziką patiriančioms šeimoms būdingas nesugebėjimas patenkinti emocinių ir fizinių vaiko reikmių, elementariausių socialinių įgūdžių neturėjimas. Tokios šeimos dažnai neturi žinių, kaip prižiūrėti vaiką, nežino, kaip išmokyti jį tvarkos, iškilusių problemų sprendimo, jausmų raiškos, krizių įveikos. Šalia šių opių šeimos problemų, ypač aktualios vaikų nepriežiūros, apleistumo problemos. Jų sprendimui būtina skirti ypatingą dėmesį, siekiant šių šeimų socialinės reabilitacijos.

 *Tėvų globos netekimas.* Koordinuotai teikiamos paslaugos globojamiems vaikams bei socialinę riziką patiriantiems asmenims yra ypač aktualios ir reikalingos, padedančios užtikrinti saugią aplinką, gyvenimo, asmeninių bei socialinių ryšių kokybę.

 *Specialieji poreikiai ir negalia (fizinė, emocinė, raidos)*. **Specialusis nuolatinės priežiūros (pagalbos) poreikis nustatomas asmenims, kuriems dėl labai didelių organizmo funkcijos sutrikimų reikalinga nuolatinė kito asmens priežiūra (pagalba) namuose, tvarkant asmeninį ir socialinį gyvenimą.**

 *Alkoholio, narkotinių, psichotropinių ir kitų žalingų medžiagų vartojimas.* Tai yra vienas iš pagrindinių veiksnių, kurie nulemia vaikų, suaugusių ir šeimų paskyrimą socialinę riziką patiriančių asmenų grupei. Koordinuotai teikiamomis paslaugomis, galima sumažinti neigiamas socialinių problemų pasekmes, užkirsti kelią jų atsiradimui bei sudaryti palankias sąlygas šeimos gerovei. Asmenims, vartojantiems alkoholį, narkotines, psichotropines ir kitas elgesį bei veiksmus keičiančias medžiagas, itin reikalingos psichologinės bei socialinės reabilitacijos įstaigų pagalba.

 *Įvairūs teisės pažeidimai ir nusikalstamos veiklos.* Nusižengti linkusiems asmenims (tarp jų ir suaugusiems ir nepilnamečiams), taikant efektyvius metodus bei teikiant įvairias kompleksines paslaugas, galima mažinti nusikalstamumą ir netinkamą elgesį.

 *Smurtas artimoje aplinkoje.* Smurtas artimoje aplinkoje yra žmogaus teisių ir laisvių pažeidimas. Vaiko gerovės samprata grindžiama požiūriu, kad vaikams geriausiai augti su abiem tėvais. Tačiau ši nuostata negali būti taikoma, kai šeimoje vienas iš tėvų (dažniausiai – tėvas) smurtauja prieš kitą (dažniausiai – motiną). Vaiko saugumui turi būti teikiamas prioritetas, o jį užtikrinti galima tik tuomet, kai nuo smurto apsaugota motina. Koordinuotai teikiamos paslaugos yra vienas iš komponentų, kuris prisideda prie konfliktų ir smurto šeimoje mažinimo.

 Įgyvendinant koordinuotai teikiamų švietimo pagalbos, socialinių ir sveikatos priežiūros paslaugų plėtros planą bus siekiama nuolatinės bendradarbiavimo dalyvių sąveikos, komunikacijos, kooperacijos ir šeimų, kurioms reikalinga koordinuotai teikiama pagalba, gerovės didinimo.

**2. SITUACIJOS ANALIZĖ**

 Lietuvos politiniame gyvenime nuolat vyksta pokyčiai. Per pastaruosius metus šalyje itin išaugo švietimo, socialinių ir sveikatos stiprinimo paslaugų poreikis, todėl tapo reikalinga sukurti koordinuotai teikiamų paslaugų plėtros planą.

 Šilalės rajono savivaldybė organizuodama veiklą privalo atsižvelgti į Europos Sąjungos privalomojo pobūdžio teisės aktus – direktyvas, reglamentus, sprendimus ir svarbesnius rekomendacinio pobūdžio dokumentus – rekomendacijas, komunikatus, gaires, strategijas.

 **Šilalės rajono savivaldybės socialinės ekonominės ir demografinės situacijos įvertinimas.**

 Vidutinis metinis gyventojų skaičius ir sudėtis 2023 m.: gyventojų skaičius – 22387, iš bendro gyventojų skaičiaus: pensinio amžiaus gyventojai – 4888, 14–29 metų amžiaus jauni asmenys – 4004, suaugę darbingo amžiaus asmenys su negalia – 1256, vaikai su negalia – 111, mažiau galimybių turintis jaunimas– 19, socialinę riziką patiriančios šeimos – 169, vaikų skaičius socialinę riziką patiriančiose šeimose – 329.

 *Šaltinis: Turto ir socialinės paramos skyriaus duomenys. 2024-01-02. Gyventojų registro duomenys.*

 **Gyventojų socialinių paslaugų poreikius sąlygojantys veiksniai.** Šilalės rajono savivaldybės gyventojų socialinių paslaugų poreikį lemiantys veiksniai: visuomenės senėjimas, negalia, emigracija, socialinė rizika, nedarbas, mažiau galimybių turinčio jaunimo užimtumas.

 **Visuomenės senėjimas.** Svarbus rodiklis, apibūdinantis visuomenės senėjimą, yra demografinis senatvės koeficientas. Tai yra pagyvenusių (65 metų ir vyresnio amžiaus) žmonių skaičius, tenkantis šimtui vaikų iki 15 metų amžiaus. Senyvo amžiaus asmenys yra viena iš gausiausių ir labiausiai pažeidžiamų asmenų grupių, kurioms socialinių paslaugų poreikis nuolat didėja. Šią socialinę grupę veikia įvairūs veiksniai: pasitraukimas iš darbinės veiklos, sumažėjusios galimybės savarankiškai rūpintis asmeniniu (šeimos) gyvenimu ir dalyvauti visuomeniniame gyvenime, sveikatos problemos, negalia, našlystė, dezorientacija greitai besikeičiančioje aplinkoje. Nuolat augant būtiniausių produktų, energijos kainoms bei didėjant papildomoms išlaidoms (gydymas, vaistai ir kt.) mažėja senyvo amžiaus asmenų pragyvenimo lygis. Spartus visuomenės senėjimo procesas, ilgėjanti vidutinė gyvenimo trukmė, pablogėjusios socialinės ekonominės sąlygos lemia augantį poreikį socialinėms paslaugoms (transporto organizavimui, pagalbos į namus paslaugoms, dienos socialinės globos paslaugoms, apgyvendinimo socialinės globos įstaigose).

 **Negalia.** Asmenys su negalia – labiausiai pažeidžiamų asmenų grupė, kuriai reikia nuolatinės pagalbos. Dėl savo fizinės ar psichinės būklės bei nepritaikytos socialinės aplinkos asmenys su negalia praranda savarankiškumą, gyvenimo bendruomenėje įgūdžius, didėja jų socialinė atskirtis. Įgyvendinant asmenų su negalia socialinę reabilitaciją bendruomenėje, svarbu teikti paslaugas asmenims su negalia ir jų šeimoms, užtikrinti galimybes šiems asmenims savarankiškai gyventi bendruomenėje, ugdytis ir dalyvauti darbo rinkoje ar užimtumo veikloje. Asmenų su negalia bei jų artimųjų gyvenimą dažnai apsunkina ir tai, jog ne visi sugeba prisitaikyti prie besikeičiančios aplinkos, įsitvirtinti darbo rinkoje. Tokiems asmenims labai svarbu suteikti galimybes dalyvauti neformaliojo užimtumo veiklose, padedančiose atstatyti fizines, protines, socialines ir profesines galimybes, suformuoti darbinius įgūdžius. Neįgalaus asmens gebėjimas dalyvauti įvairiose darbinės veiklos formose tiesiogiai priklauso nuo taikomų kompleksinės reabilitacijos priemonių efektyvumo, specialiųjų poreikių tenkinimo lygio. Atsižvelgiant į demografinę, ekonominę ir socialinę Šilalės rajono situaciją, specialiųjų paslaugų poreikis kasmet didėja.

**2.1. Ekonominiai veiksniai**

 Šalies socialinė ekonominė būklė yra svarbus rodiklis, atskleidžiantis realią situaciją šalyje. Per pastaruosius metus gyventojų skaičius Šilalės rajono savivaldybėje po truputį kito.

 **Nedarbas.** Nedarbas – viena iš pagrindinių skurdo ir emigracijos priežasčių. Kaip viena iš pagrindinių problemų, neleidžiančių bedarbiams įsitvirtinti ir išlikti konkurencingais darbo rinkoje įvardijama nepakankama kvalifikacija ir darbo patirties stoka. Ne mažiau svarbus veiksnys – pačių gyventojų motyvacijos stoka, kurią lemia tai, kad gyventojams dažnai finansiškai naudingiau gyventi gaunant pašalpas ir įvairias valstybės siūlomas kompensacijas bei lengvatas, nei dirbti gaunant minimalų darbo užmokestį, kurio neužtenka asmens poreikiams patenkinti. Dažniausiai šiai socialinei grupei reikalingos tarpininkavimo ir atstovavimo, maitinimo, aprūpinimo drabužiais ir kitos socialinės paslaugos.

 Lietuvos statistikos departamento duomenų bazės duomenimis, Šilalės rajono savivaldybės registruotų bedarbių ir darbingo amžiaus gyventojų santykis 2019 m. buvo 6,4 proc., Lietuvoje – 8,5 proc., 2020 m. – 18,0 proc., Lietuvoje – 16,1 proc., 2021 m. – 5,7 proc., Lietuvoje – 7,1 proc., 2022 m. – 5,6 proc., Lietuvoje – 8,9 proc., 2023 m. – 7,9 proc., Lietuvoje – 7,4 proc.

 **Socialinė rizika.** Tai dar vienas rodiklis, kuris apibūdina vyraujančią socialinę padėtį Šilalės rajono savivaldybėje. Socialinė rizika yra veiksniai ir aplinkybės, dėl kurių asmenys patiria ar yra pavojus patirti jiems socialinę atskirtį: suaugusių šeimos narių socialinių įgūdžių tinkamai prižiūrėti ir ugdyti nepilnamečius vaikus (įvaikius) stoka ar nebuvimas; nepilnamečių vaikų (įvaikių visapusio fizinio, protinio, dvasinio, dorovinio vystymosi ir saugumo sąlygų šeimoje neužtikrinimas; nuo nusikalstamos veikos nukentėjusių asmenų patirta žala; įsitraukimas ar polinkis įsitraukti į nusikalstamas veikas; piktnaudžiavimas alkoholiu, narkotinėmis, psichotropinėmis medžiagomis; priklausomybė nuo alkoholio, narkotikų, psichotropinių medžiagų, azartinių žaidimų, elgetavimas, valkatavimas, benamystė; motyvacijos dalyvauti darbo rinkoje stoka ar nebuvimas ir kt. Socialinės

priežiūros šeimoms paslaugos per 2023 m. suteiktos 114 šeimoms. Šeimos susiduria su problemomis

dažniausiai dėl šeimos narių piktnaudžiavimo alkoholiu, turimos negalios, skurdo, socialinių įgūdžių

stokos, negalėjimo ar nemokėjimo prižiūrėti vaikų, psichologinių priežasčių, fizinio ir kitokio smurto

apraiškų. 2023 m. rajone buvo 169 šeimų susiduriančių su sunkumais, kuriose auga 329 vaikai, iš jų

114 šeimų pradėta atvejo vadyba.

 Socialinių paslaugų poreikis rajono savivaldybėje yra labai didelis ir skirtingas – atsiranda vis naujų socialiai remtinų gyventojų grupių. Poreikis neretai viršija esamus rajono savivaldybės išteklius. Pažymėtina ir tai, kad socialinių paslaugų labiau trūksta kaimiškose vietovėse, o į Savivaldybę dėl socialinės paramos kasmet kreipiasi vis daugiau savivaldybės gyventojų. Auga ne tik piniginės socialinės paramos, bet ir socialinių paslaugų poreikis. Todėl Šilalės rajono savivaldybė socialines paslaugas kasmet teikia vis didesniam gyventojų skaičiui.

 **Mažiau galimybių turintis jaunimas ir neaktyvūs jauni žmonės.** Mažiau galimybių turintis jaunimas – jaunimas, neturintis tokių pat sąlygų kaip bendraamžiai savo kompetencijoms ir veikloms plėtoti, nes gyvena nepalankiomis sąlygomis ar patiria socialinių, ekonominių, išsilavinimo, kultūrinių, geografinių sunkumų, turi negalią ir (ar) sveikatos problemų. Neaktyvus jaunas žmogus – nesimokantis, nestudijuojantis, nedirbantis pagal darbo sutartį ar savarankiškai, neturintis kitų darbo santykiams prilygintų teisinių santykių, nevykdantis neatlygintinio užimtumo veiklos, neieškantis darbo jaunas žmogus.

 Atviras darbas su jaunimu – tai tokia darbo su jaunimu forma, kuria siekiama visiems jauniems žmonėms, nepriklausomai nuo jų socialinės padėties, suteikti galimybes saugiai leisti laisvalaikį, užsiimti juos dominančia veikla, o esant poreikiui – padedant kompetentingiems jaunimo darbuotojams spręsti kasdienybėje kylančius iššūkius ir klausimus. Atviras darbas savitas tuo, kad dalyvavimas siūlomose veiklose nėra saistomas „privalomumu“: norintis dalyvauti jaunas žmogus neprivalo įsipareigoti lankytis nuolat ir nustatytu laiku užsiimti tam tikra veikla – jaunas žmogus pats

sprendžia, kaip naudoti savo laiką. Mobilus darbas su jaunimu – tai darbo su jaunimu forma, paremta vykdomų veiklų lankstumu ir mobilumu, kai nuvykstama į gyvenamąją teritoriją, kurioje nėra darbo su jaunimu infrastruktūros, o veiklos vykdomos atsižvelgiant į šioje teritorijoje gyvenančių jaunų žmonių individualius poreikius. Mobilaus darbo su jaunimu kaimiškose vietovėse tikslas – užtikrinti jaunų žmonių turiningą laisvalaikį, ugdymąsi ir socialinę integraciją bei vykdyti jaunimo įgalinimą jų gyvenamosiose teritorijose. Atvirą darbą su jaunimu ir mobilų darbą su jaunimu vykdo Šilalės rajono savivaldybės kultūros centro Atviras jaunimo centras. Šiame centre per 2023 m. lankėsi 668jaunuoliai.

2023 m. pateikta paraiška Jaunimo reikalų agentūrai dėlSocialinės sutelkties plėtros programos pažangos priemonės Nr. 09-003-02-02-05 „Plėtoti laiku atliekamo efektyvaus darbo su jaunimu sistemą“ partneriu.Šilalės rajono savivaldybės kultūros centro Atviras jaunimo centras tapo 2021-2030 m. plėtros programos valdytojos Socialinės apsaugos ir darbo ministerijos Socialinės sutelkties plėtros programos pažangos priemonės Nr. 09-003-02-02-05 „Plėtoti laiku atliekamo efektyvaus darbo su jaunimu sistemą“ partneriu. Projektui įgyvendinti skirta 272610,28 Eur (ES lėšos). Priemonės tikslas – mažinti neaktyvių jaunų žmonių skaičių, tikslingai dirbant su mažiau galimybių turinčiais jaunuoliais bei NEET grupėje esančiais jaunuoliais, nuosekliai įgyvendinant intervencines priemones bei užtikrinant prevencinių priemonių, atliepiančių konkrečių jaunų žmonių poreikius, įgyvendinimą. Projektas finansuotas. Pateiktas projektas mobilaus darbo įgyvendinimui Šilalės rajone.2023 m. Šilalės rajono savivaldybės kultūros centras pateikė projektą, skirtą Mobiliojo darbo su jaunimu ir darbo su jaunimu gatvėje veiklos finansavimui 2024 m. Mobiliajam darbui įgyvendinti Šilalės rajone 2024 m. skirtas 22 000 Eur finansavimas. Pateiktas projektas Atvirųjų jaunimo centrų ir atvirųjų jaunimo erdvių veiklų 2024–2025 m. įgyvendinimui.2023 m. skirtas Atvirųjų jaunimo centrų veiklos projektų finansavimas 2024-2025 m. 2024 m. veikloms įgyvendinti skirtas 20 000 Eur finansavimas. 2025 m. veikloms įgyvendinti skirtas 18 922 Eur finansavimas. Projektą ,,Suaktyvinam pulsą“ finansuoja Jaunimo reikalų agentūra. Pateiktas projektas „Pokalbiai su (ne)jaunimu“, kuris yra finansuojamas pagal jaunimo solidarumo korpuso programą.Projekto įgyvendinimui skirta 5053 Eur. Atviro jaunimo centro įgyvendino projektas ,,Tingiu tingėti“ projektą, ,,Jaunimo „Pulsu“.Pagrindinis ,,Jaunimo „Pulsu““ projekto tikslas – stiprinti atvirąjį darbą su jaunimu, vadovaujantis pagrindiniais atviro darbo principais, sprendžiant turinčių mažiau galimybių ir motyvacijos jaunuolių įsitraukimo į profesinio orientavimo, emocinės bei fizinės sveikatos, verslumo, saviraiškos, savęs pažinimo veiklas. Už projektines ,,Jaunimo ,,Pulsu““ lėšas įsigyti 5 nauji dviračiai, taip siekiama suteikti galimybę jaunuoliams, neturintiems dviračių, dalyvauti Atviro jaunimo centro organizuojamame dviračių žygyje.

 *Šaltinis: Šilalės rajono savivaldybės kultūros centro 2023 metų metinis ataskaitų rinkinys.*

 **Mažos pajamos.** Mažas pajamas gaunantiems asmenims (šeimoms) mokamos socialinės pašalpos. Vidutiniškai 2023 metais socialinės pašalpos buvo mokamos apie 638 šeimų, per metus išmokėta apie 934,2 tūkst. eurų. Socialinė pašalpa buvo skiriama ne tik bedarbiams, bet ją gaudavo ir dalis dirbančiųjų šeimų, nes jų gaunamų pajamų dydis buvo mažesnis nei valstybės remiamų pajamų dydis. Asmenų (šeimų) bedarbystės ar nepritekliaus atvejais teikiama ne tik piniginė socialinė parama, bet ir socialinės paslaugos: daug dėmesio skiriama informavimui, konsultavimui, tarpininkavimui, atstovavimui, aprūpinimui maisto produktais, aprūpinimo būtiniausiais drabužiais ir avalyne bei kitos paslaugos.

**2.2. Nepilnamečių nusikalstamumas**

 Vadovaujantis Lietuvos Respublikos administracinių nusižengimų kodekso 6 straipsnio 2 dalimi, iš teritorinės policijos įstaigos ir kitų viešojo administravimo funkcijas vykdančių institucijų Savivaldybės merui perduodama informacija apie nepilnamečių padarytas nusikalstamas veikas ir (ar) administracinius nusižengimus. Iš Tauragės apskrities vyriausiojo policijos komisariato (retais atvejais iš kitų policijos komisariatų)Šilalės rajono savivaldybėje yra gaunama informacija apie Šilalės rajono savivaldybėje gyvenančius vaikus, kurie padarė administracinio nusižengimo požymių turinčias veikas, tačiau šių veikų padarymo metu jiems nebuvo sukakęs Lietuvos Respublikos administracinių nusižengimų kodekse nustatytas amžius, nuo kurio atsiranda administracinė atsakomybė. Gavus pranešimus iš teisėsaugos ar kitų įstaigų, toliau renkama, kaupiama ir analizuojama informacija, susijusi su vaiku ir jo aplinka, jos pagrindu priimami sprendimai dėl prevencinių, tęstinių priemonių taikymo ar kitos pagalbos vaikui ir šeimai poreikio.

*1 lentelė*. **Šilalės rajone gyvenančių nepilnamečių padaryti teisės pažeidimai (nusikalstamos veikos ir administraciniai nusižengimai) už 2021**–**2023 metus:**

|  |  |  |  |
| --- | --- | --- | --- |
| Šilalės rajone gyvenančių nepilnamečių padaryti teisės pažeidimai | 2021 m. | 2022 m. | 2023 m. |
| Iš viso teisės pažeidimų | 76 | 58 | 78 |
| iš jų: nusikalstamos veikos | 15 | 26 | 18 |
| iš jų: administraciniai nusižengimai | 61 | 32 | 60 |
| ne subjektai (iki 16 metų) | 24 | 23 | 49 |
| subjektai (16-18 metų) | 52 | 35 | 29 |



*Šaltinis: Tauragės apskrities vyriausiojo policijos komisariato 2024-07-02 informacija.*

 Tauragės apskrities vyriausiasis policijos komisariatas atkreipia dėmesį į paskutiniais metais išryškėjusią nepilnamečių svaiginimosi alkoholiniais gėrimais, narkotinėmis ir psichotropinėmis medžiagomis bei elektroninių cigarečių rūkymo / garinimo (galimai ir užpildais su narkotinėmis medžiagomis) tendenciją, todėl siūlo numatyti prevencines ir pagalbos priemones šių medžiagų naudojimui tarp nepilnamečių mažinti ir priklausomybei nuo jų gydyti. Policija siūlo Savivaldybei labiau raginti seniūnus, seniūnaičius, įvairias bendruomenines organizacijas burti bendruomenes iniciatyvoms, padedančioms mažinti šeimų skurdą, alkoholinių gėrimų vartojimą ir gerinti pozityvios tėvystės įgūdžių formavimo pagrindus. Numatyti tiek bendras, tiek individualias priemones šiems tikslams pasiekti. Imtis nuoseklios ir atskaitingos politikos formavimo tiek esamai situacijai taisyti, tiek įvertinant galimas rizikas ateityje.

 Seniūnai, seniūnaičiai, bendruomeninės organizacijos, nevyriausybinės organizacijos, vietinės šeimų tarybos, pasitelkdamos savanorius, kartu su Savivaldybės administracija suburtų bendruomenę dirbti su šeimomis ir vaikais, organizuotų šeimų užimtumą, inicijuotų saugios kaimynystės veiklas, padėtų šeimoms užsitikrinti tinkamas gyvenamojo būsto sąlygas, prisidėtų prie šeimų švietimo organizavimo.

 Lietuvos Respublikos vaiko minimalios ir vidutinės priežiūros įstatymas numato, kad vaiko minimali ir vidutinė priežiūra – tai priemonės, kuriomis vaikui teikiama švietimo pagalba, socialinės, sveikatos priežiūros ir kitos paslaugos, kuriomis siekiama teigiamų jo elgesio pokyčių. Skiriant vaiko minimalios ar vidutinės priežiūros priemones ir koordinuotai teikiamas paslaugas jų atstovams pagal įstatymą siekiama padėti vaikui įveikti susiformavusį ydingą elgesį, išsiugdyti prasmingo individualaus ir visuomeninio gyvenimo sampratas. Šilalės rajono savivaldybės administracijos Vaiko gerovės komisijos posėdžiuose 2023 m. Vaiko minimalios priežiūros priemonės (toliau – MPP) buvo skirtos 6 k.; MPP nebuvo panaikintos. Vaiko vidutinės priežiūros priemonės (toliau – VPP) t. p. nebuvo skirtos. Koordinuotai teikiamos paslaugos (toliau – KTP) vaiko atstovams pagal įstatymą buvo skirtos 13 k. Privalomas ikimokyklinis ugdymas (toliau – PIU) buvo skirtas 9 k.

 **2.3. Socialiniai veiksniai**

 Šilalės rajono savivaldybėje yra teikiamos švietimo pagalbos, socialinių ir sveikatos priežiūros paslaugos. Pagrindinės problemos švietimo pagalbos, socialinių ir sveikatos priežiūros paslaugų teikimo srityje – jaunų specialistų stoka. Manytina, kad problemą spręsti padeda Šilalės rajono gabių mokinių ir studentų skatinimo programa, patvirtinta [Šilalės rajono savivaldybės tarybos 2023 m. birželio 29 d. sprendimu Nr. T1-159 „Dėl Šilalės rajono gabių mokinių ir studentų skatinimo programos ir atrankos komisijos veiklos nuostatų patvirtinimo“](https://silale.lt/wp-content/uploads/2024/02/Nr.-T1-43.pdf) bei Trūkstamų specialistų pritraukimo į Šilalės rajono savivaldybę tvarkos aprašas, patvirtintas Šilalės rajono savivaldybės tarybos 2022 m. rugsėjo 29 d. sprendimu Nr. T1-217 ,,Dėl Trūkstamų specialistų pritraukimo į Šilalės rajono savivaldybę tvarkos aprašo patvirtinimo“, kuris nustato skatinimo priemones, finansavimo teikimo sąlygas ir tvarką trūkstamų specialybių specialistams, įsidarbinusiems Šilalės rajono savivaldybės biudžetinėse ir viešosiose įstaigose, kad būtų užtikrinti įstaigų veiklos poreikiai, teikiamų paslaugų gyventojams prieinamumas ir kokybė.

 **Švietimo pagalbos paslaugos.** Švietimo pagalbos paslaugas teikia ugdymo įstaigos švietimo pagalbos specialistai ir Šilalės švietimo pagalbos tarnyba. Švietimo pagalbos tarnybos tikslai yra: didinti specialiosios pedagoginės ir psichologinės pagalbos savivaldybėje veiksmingumą bei efektyvumą, organizuoti pedagogų, tėvų (globėjų, rūpintojų), taip pat visos bendruomenės švietimą. Konsultuoti ir teikti rekomendacijas mokiniams, mokytojams, tėvams (rūpintojams) dėl specialiųjų ugdymosi poreikių turinčių vaikų ugdymo. Kuo anksčiau įvertinti asmens galias ir sunkumus, raidos ypatumus bei sutrikimus, pedagogines, psichologines, asmenybės ir ugdymosi problemas. Kiekvienas asmuo pagal poreikius turi teisę gauti psichologinę, pedagoginę ir specialiąją pedagoginę pagalbą. Siekdami toliau optimizuoti įstaigos funkcionavimą, siekiama geriau patenkinti klientų poreikius ir efektyviau išnaudoti išteklius, didinti švietimo pagalbos veiksmingumą šeimai ir vaikams, turintiems specialiųjų ugdymosi poreikių ir psichologinių problemų, teikti kokybišką pagalbą švietimo įstaigoms, mokytojams, mokiniams, įvairių sričių specialistams ir rajono gyventojams.

 Švietimo pagalbos poreikį mokiniui nustato mokyklos vaiko gerovės komisija, Šilalės rajono švietimo pagalbos tarnyba. Mokyklos Vaiko gerovės komisijai nustačius, kad mokiniui tikslinga pritaikyti ugdymo programas, taip pat skirti specialųjį ugdymą, mokyklos Vaiko gerovės komisija (tėvams sutikus) kreipiasi į Švietimo pagalbos tarnybą.

 **Prevencinės, bendrosios ir specialiosios socialinės paslaugos.** Kompleksinei pagalbai būtinas tarpinstitucinis bendradarbiavimas, nes teikiant paslaugas šeimai reikalingas sisteminis požiūris, todėl yra svarbūs atsakingų institucijų žingsniai, siekiant įteisinti pastangas, teikti vaikui ir šeimai kompleksinę pagalbą, atitinkančią jų poreikius. Socialinių paslaugų poreikis socialinę riziką patiriančiai šeimai vertinamas atsižvelgiant į šeimos narių socialinius įgūdžius ir motyvaciją kurti saugią, sveiką ir darnią aplinką savo namuose, šeimoje, palaikyti socialinius ryšius su visuomene ir užtikrinti šeimoje augančių vaikų visapusišką vystymąsi ir ugdymą vadovaujantis teisės aktais, reglamentuojančiais darbo su socialinę riziką patiriančiomis šeimomis bei vaiko laikinosios ir nuolatinės globos (rūpybos) organizavimą. Teikiant socialines paslaugas socialinę riziką patiriančiai šeimai, turi būti užtikrinamas ir socialinių paslaugų teikimas vaikams, šeimoms. Skiriamos trys teikiamų paslaugų grupės: prevencinės, bendrosios ir specialiosios. Šias paslaugas Šilalės savivaldybėje teikia Šilalės rajono socialinių paslaugų namai, Šilalės rajono savivaldybės kultūros centro Atviras jaunimo centras, nevyriausybinės organizacijos, Šilalės rajono socialinių paslaugų namų Drobūkščių bendruomeniniai vaikų globos namai ir Šilalės bendruomeniniai vaikų globos namai. Prevencinių socialinių paslaugų tikslas – padėti asmeniui (šeimai) ir (ar) bendruomenei išvengti galimų socialinių problemų ir (ar) socialinės rizikos atsiradimo, sudaryti sąlygas asmeniui (šeimai) ugdyti ir (ar) stiprinti gebėjimus savarankiškai spręsti socialines problemas, palaikyti socialinius ryšius su visuomene, taip pat padėti didinti socialinę įtrauktį. Prevencinėms socialinėms paslaugoms priskiriamos kompleksinės paslaugos šeimai, darbas su bendruomene, šeimos konferencija, atviras darbas su jaunimu, mobilus darbas su jaunimu. Šilalės rajono savivaldybės administracijos direktoriaus 2022 m. gruodžio 20 d. įsakymu Nr. DĮV-936 ,,Dėl Šilalės rajono socialinių paslaugų namų paskyrimo vykdyti bendruomeninių šeimos namų funkcijas ir teikti kompleksines paslaugas šeimai“ nuo 2023 m. sausio 1 d. kompleksines paslaugas šeimai, kaip pozityvios tėvystės mokymai, psichologinė pagalba, šeimos įgūdžių ugdymas, šeimos konferencija ir kt., organizuoja Šilalės rajono socialinių paslaugų namai.

 Bendrosios socialinės paslaugos yra atskiros, be nuolatinės specialistų priežiūros teikiamos paslaugos. Bendrųjų socialinių paslaugų tikslas – ugdyti ar kompensuoti asmens (šeimos) gebėjimus savarankiškai rūpintis asmeniniu (šeimos) gyvenimu ir dalyvauti visuomenės gyvenime. Bendrosios socialinės paslaugos teikiamos socialinių paslaugų įstaigose, asmens namuose ir kitose vietose, kur organizuojamas socialinių paslaugų teikimas. Paslaugų teikimo trukmė / dažnumas priklauso nuo asmens (šeimos) socialinių paslaugų poreikio. Bendrosioms socialinėms paslaugoms priskiriamos informavimo, konsultavimo, tarpininkavimo ir atstovavimo interesams, maitinimo organizavimo, aprūpinimo būtiniausiais drabužiais ir avalyne, transporto organizavimo, sociokultūrinės paslaugos, asmeninės higienos bei kitos paslaugos. Šios paslaugos teikiamos socialinių paslaugų įstaigose ir asmens namuose. Gyventojams šios paslaugos organizuojamos visose Šilalės rajono savivaldybės seniūnijose. Neretai asmeniui (šeimai) reikalinga didesnė pagalba, todėl konsultavimo metu kartu su asmeniu analizuojama asmens (šeimos) probleminė situacija ir ieškoma veiksmingų problemos sprendimo būdų. Socialiniai darbuotojai pastebi, kad informavimo ir konsultavimo paslaugų spektras yra labai platus.

Šilalės rajono socialinių paslaugų namai teikia šias socialines paslaugas:

*1. Vykdoma Globos centro funkcijas. Globėjų (rūpintojų) ir įtėvių paieškos, rengimo, atrankos, konsultavimo ir pagalbos jiems paslauga.* Suteikta konsultavimo ir informavimo paslaugų, susijusių su globa (rūpyba) budinčio globotojo veikla: Globos koordinatorių – 330 gavėjų (703 kartai); Tarnybos atestuotų asmenų – 94 gavėjai (115 kartų); Psichologo konsultacijos globėjams (rūpintojams) – 46 gavėjai (69 kartai). Suteikta konsultavimo ir informavimo paslaugų globojamiems(rūpinamiems) vaikams: Globos koordinatorių – 208 gavėjų (273 kartai); Tarnybos atestuotų asmenų – 41 gavėjas (39 kartų); Psichologo konsultacijos globojamiems (rūpinamiems) vaikams – 47 gavėjai (65 kartai). Pagrindinius globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymus išklausė 6 asmenys. Specializuotus mokymus išklausė 4 asmenys. Organizuotos 4 savitarpio paramos grupės įstaigoje ir 6 savitarpio paramos grupės budintiems globotojams su kitų rajonų budinčiais globotojais. Suorganizuoti tęstiniai mokymai (2 kartai). Budinčių globotojų yra 3 asmenys. Pas budinčius globotojus šeimoje buvo prižiūrimi 5 vaikai.

*2. Priežiūros – pagalbos į namus paslaugos.*Pagalbos į namus paslaugos teikiamos asmens namuose, siekiant padėti asmeniui (šeimai) tvarkytis buityje. Pagalba teikiama asmenims, kuriems nustatytas priežiūros - pagalbos poreikis. Pagrindiniai pagalbos į namus gavėjai yra senyvo amžiaus asmenys ir suaugę neįgalūs asmenys, turintys fizinę ar proto negalią. 2023 m. pagalbos į namus paslaugos buvo teikiamos 182 neįgaliems ir senyvo amžiaus asmenims. Paslaugų tikslas – grąžinti asmens (šeimos) gebėjimus pasirūpinti savimi ir integruotis į visuomenę, tenkinti gyvybinius poreikius teikiant kompleksinę pagalbą. Paslaugas teikiantys specialistai – socialinis darbuotojas, individualios priežiūros darbuotojai. 2022 metais šias paslaugas teikė 15 individualios priežiūros darbuotojų. Paslaugų teikimo trukmė priklauso nuo asmens (šeimos) poreikio. Vienas individualios priežiūros darbuotojas vidutiniškai aptarnauja 12 paslaugų gavėjų.

*3. Integralios pagalbos (dienos socialinės globos ir slaugos) asmens namuose paslaugos.*Pagalba teikiama asmenims, kuriems nustatytas visiškas slaugos poreikis. Per 2023 metus paslaugų suteikta 59 asmenims. Teikiant šias paslaugas siekiama padėti suaugusiems šeimos nariams, prižiūrintiems neįgalius ir senyvo amžiaus artimuosius, derinti šeimos ir darbo įsipareigojimus, teikiant jų artimiesiems integralią pagalbą namuose bei suteikti reikiamą integralią pagalbą asmenims, kuriems nėra būtina institucinė socialinė globa. Suteiktos konsultacijos šeimos nariams, prižiūrintiems neįgalius ir senyvo amžiaus artimuosius slaugos ir priežiūros klausimais.

*4. Bendrosios socialinės paslaugos.*Bendrosios socialinės paslaugos yra atskiros, be nuolatinės specialistų priežiūros teikiamos paslaugos. Šių paslaugų gavėjai yra: vaikai, patiriantys socialinę riziką ir jų šeimos, vaikai su negalia ir jų šeimos, likę be tėvų globos vaikai, suaugę asmenys su negalia ir jų šeimos, senyvo amžiaus asmenys ir jų šeimos, vaikus globojančios šeimos, kiti asmenys ir šeimos.Informavimo, konsultavimo, tarpininkavimo nemokamų paslaugų suteikta 627 asmenims. Bendrosiomis paslaugomis per 2023 m. naudojosi 94 asmenys (skalbimo – 591 kartą, maitinimo – 1825 kartus, dušo – 37 kartus). Transporto paslaugomis naudojosi 115 asmenų.

*5. Aprūpinimas techninės pagalbos priemonėmis.* Vykdydami šią veiklą socialinių paslaugų namai sudaro eiles asmenų, pageidaujančių gauti techninės pagalbos priemones, pagal kiekvieną rūšį ir aprūpina eilės tvarka. Naujomis arba atnaujintomis techninės pagalbos priemonėmis individualiai per 2023 metus buvo aprūpinti 204 asmenys. Išduota technikos 314 vnt. Grąžino į įstaigą pasinaudoję techninės pagalbos priemonėmis 72 asmenys, 114 vnt.

*6. Savarankiško gyvenimo namuose* Šilalėje ir Šiauduvoje paslaugas teiktos 20 asmenų.

*7. Intensyvios krizių įveikimo pagalbos laikino apgyvendinimo paslauga*Šilalėjesuteikta 32 asmenims (11 moterų, 1 vyrui ir 20 vaikų).Pajūrio paramos šeimai padalinyje suteikta 23 asmenims (6 moterims ir 17 vaikų).

*8. Apgyvendinimo nakvynės namuose paslauga suteikta* 28 asmenims (5 moterims ir 23 vyrams).

*9. Trumpalaikės, ilgalaikės socialinės globos paslaugos*(vaikai laikinai netekę tėvų globos arba iš socialinės rizikos šeimų) suteiktos:

*9.1.* Drobūkščių bendruomeniniuose vaikų globos namuose – 9 vaikams;

*9.2*. Pajūrio paramos šeimai padalinyje – 8 vaikams.

*10. Palydimosios globos paslauga su apgyvendinimu* suteikta52 asmenims, be apgyvendinimo paslaugos – 5 asmenims (16–21 metų amžiaus asmuo, paliekantis / palikęs globos sistemą arba socialinę riziką patiriančią šeimą).

*11. Vaikų dienos centrų*(Laukuvos, Kaltinėnų, Šilalės, Pajūrio)paslaugomis naudojosi 90 vaikų. Su globotiniais ir vaikų dienos centrą lankančiais vaikais nuolat rengiame įvairias diskusijas, pasikviesdami atitinkamų specialistų. Su vaikais daromi atvirukai įvairioms progoms, vykdomi įvairūs užsiėmimai: dainavimo, sporto, molio, kompiuterio, dailės, vytelių. Vaikai noriai įsijungia į įvairias veiklas. Vyksta įvairios popietės ir užsiėmimai.

*12. Dienos socialinė globa institucijoje.*Dienos socialinės globos paslaugos institucijoje teikiamos nuo 2007 m. spalio 22 d. Šias paslaugas gali gauti suaugę asmenys su negalia, kurie dėl savo sveikatos ar susiklosčiusių aplinkybių yra nesaugūs savo namuose, jiems reikalingas užimtumas, savarankiškumo ugdymas ir kitos paslaugos. Įstaigoje teikiamos šios užimtumo veiklos, į kurias įtraukiami ne tik dienos socialinės globos paslaugų gavėjai, bet ir vaikų dienos centro lankytojai bei globojami (rūpinami) vaikai: pynimas iš vytelių, keramikos užsiėmimai, dailės užsiėmimai, muzikos terapija, rankdarbių užsiėmimai, mankšta, teatras, vėlimas iš vilnos, kompiuterinis raštingumas ir biblioteka. Vidutiniškai per 2023 metus buvo 24 dienos socialinės globos institucijoje paslaugų gavėjai.Įstaigą lankantys paslaugų gavėjai tiekiamomis paslaugomis yra patenkinti, nes tai rodo maža klientų kaita ir paslaugų gavėjų didėjimas. Per šiuos metus vyko nuostabios šventės įstaigoje ir už jos ribų.

 *13. Vykdomos atvejo vadybos funkcijos.*Įstaigoje dirba 4 atvejo vadybininkai, kurie koordinuoja socialinį darbą su šeimomis. Per 2023 metus šeimų, auginančių vaikus ir patiriančių sunkumus, rajone – 169, šiose šeimose auga 329 vaikai, atvejo vadyba pradėta 109 šeimoms.

*14. Asmeninio asistento paslaugų* suteikta 23 asmenims.

 *15. Vykdoma „Maisto banko“ akcija.*Iš Maisto banko akcijos surinkti maisto produktai išdalinti 81 asmeniui.Taip pat daliname maisto produktus Šilalės miesto gyventojams pagal „Europos pagalbos labiausiai skurstantiems asmenims teikimo Šilalės rajone tvarkos aprašą“ (6 kartus per metus).

*16. Gerovės konsultanto paslauga* teikiama asmenims, kuriems pasireiškia lengvi streso, nerimo, nemigos, emocinio nestabilumo, bei psichologinės adaptacijos požymiai. Minėta paslauga teikiama siekiant užkirsti kelią galimam psichoemocinės būklės blogėjimui bei psichikos sutrikimui vystymuisi. Gerovės konsultanto paslauga per 2023 metus buvo suteikta 55 asmenims.

Šiuo metu Šilalės rajono socialinių paslaugų namai teikia daugumą Socialinių paslaugų kataloge numatytų paslaugų: dienos socialinės globos paslaugas institucijoje ir asmens namuose; socialinės priežiūros pagalbos į namus paslaugas; bendrąsias socialines paslaugas; aprūpina gyventojus kompensacine technika; organizuoja maitinimo ir pavėžėjimo paslaugas įstaigos paslaugų gavėjams; yra savarankiško gyvenimo namai Šilalėje ir Šiauduvoje; krizių centras, teikiantis laikino apgyvendinimo krizių centre bei nakvynės namuose trumpalaikės socialinės globos paslaugas; vaikų dienos centras, teikiantis socialinės priežiūros paslaugas dienos metu; paramos šeimai tarnyba, teikianti bendrąsias socialines paslaugas. Nuo 2024 m. sausio 1 d. veiklą pradėjo antri Bendruomeniniai vaikų globos namai ir Upynos vaikų dienos centras. Nuo 2024 m. vasario 1 d. veiklą pradėjo Kvėdarnos grupinio gyvenimo namai, kuriuose apgyvendinami su proto ar psichine negalia asmenys. Kovo mėnesį veiklą pradėjo Kvėdarnos vaikų dienos centras.

*Šaltinis: Šilalės rajono socialinių paslaugų namų 2023 metų veiklos ataskaita.*

 **Specialiosios socialinės paslaugos** yra visuma paslaugų, teikiamų asmeniui (šeimai), kurio gebėjimams savarankiškai rūpintis asmeniniu (šeimos) gyvenimu ir dalyvauti visuomenės gyvenime ugdyti ar kompensuoti prevencinių ir (ar) bendrųjų socialinių paslaugų nepakanka. Specialiųjų socialinių paslaugų tikslas – grąžinti asmens (šeimos) gebėjimus pasirūpinti savimi ir integruotis į visuomenę ar tenkinti asmens gyvybinius poreikius teikiant kompleksinę pagalbą. Specialiosios socialinės paslaugos teikiamos socialinių paslaugų įstaigose ir (ar) asmens namuose. Paslaugų teikimo trukmė / dažnumas priklauso nuo asmens (šeimos) socialinių paslaugų poreikio. Socialinių įgūdžių ugdymo, palaikymo ir (ar) atkūrimo paslaugos teikiamos asmenims (šeimoms), siekiant stiprinti jų bendravimo gebėjimus (ieškant pagalbos, prisitaikant prie naujų situacijų, dalyvaujant visuomenės gyvenime, užmezgant ir palaikant ryšius su artimaisiais ir pan.).

 Siekiant užtikrinti asmenų su negalia savarankiškumo atstatymą ir integraciją į visuomenę, Šilalės rajone jiems yra sudarytos tinkamos ugdymo ir švietimo sąlygos, išplėsta socialinių paslaugų

infrastruktūra. Asmenų su negalia socialinę integraciją reglamentuoja Lietuvos Respublikos asmens

su negalia teisių apsaugos pagrindų įstatymas. Šis įstatymas bus įgyvendinamas Šilalės rajono savivaldybėje steigiant Asmens su negalia gerovės tarybą (deleguota 11 narių) ir patvirtinant jos veiklos nuostatus. Šilalės rajone veikia 3 nevyriausybinės organizacijos, kurios teikia socialinės priežiūros – socialinės reabilitacijos asmenims su negalia bendruomenėje paslaugas asmenims su negalia: Šilalės sutrikusios psichikos žmonių globos bendrija, Šilalės krašto neįgaliųjų sąjunga ir LASS pietvakarių centro padalinys Šilalės rajone. Šių paslaugų teikimo tikslas – kompleksiškai pagal

negalios pobūdį, sunkumą ir specifiką teikti socialinių, savarankiško gyvenimo, mokymosi, darbinių

įgūdžių ugdymo, palaikymo ar atkūrimo paslaugas, kuriomis siekiama įgalinti asmenis su negalia savarankiškai gyventi bendruomenėje, ugdytis ir dalyvauti darbo rinkoje ar užimtumo veikloje. Gavėjai – suaugę asmenys su negalia ir jų šeimos (globėjai), vaikai su negalia ir jų šeimos (globėjai).

Šilalės suaugusiųjų mokyklos mokyklinio amžiaus specialiųjų poreikių vaikai ugdomi Šilalės švietimo pagalbos patalpose. Specialiųjų poreikių vaikus, turinčius kalbos ir komunikacijos sutrikimų, ugdo logopedai. Vaikus su kompleksiniais ir kitais raidos sutrikimais ugdo logopedas, specialusis pedagogas, pagalbą teikia kineziterapeuto padėjėjas, masažuotojas. Kalbos ir komunikacijos sutrikimai šalinami individualių ir po grupinių užsiėmimų metu. Sutrikimų šalinimo būdus, metodus, formas, priemones specialistai renkasi atsižvelgdami į vaiko kalbos ir komunikacijos sutrikimus, gebėjimų lygį, amžių.

 Šilalės rajono savivaldybė kartu su Asmens su negalia teisių apsaugos agentūra prie Lietuvos Respublikos socialinės apsaugos ir darbo ministerijos vykdo Būsto pritaikymo asmenims su negalia programą. 2023 m. 13 asmenų su negalia buvo pritaikyti būstai ir gyvenamoji aplinka. Kompensacine technika per 2023 m. aprūpinti 204 rajono gyventojai.

 *Šaltinis: Šilalės rajono savivaldybės 2024 m. socialinių paslaugų planas.*

 **Sveikatos priežiūros paslaugos.** Sveikatos priežiūros sistema yra viena svarbiausių kiekvienos šalies gyventojų infrastruktūros elementų. Ekonominiu požiūriu, gerai išvystyta pirminės sveikatos priežiūros sistema sukuria geresnius klinikinius rezultatus bei padidina efektyvumą. Aukštesnė sveikatos priežiūros paslaugų kokybė suteikia paciento pasitenkinimą paslaugomis bei yra pigesnė ir tai garantuoja geresnį rezultatą nei sistema, orientuota į stacionarinę priežiūrą. Nors Lietuvoje ir yra vykdoma bei kuriama veikla, susijusi su sveikatos priežiūros kokybės vystymu, tačiau vis dar nėra sukurtos vieningos sveikatos priežiūros kokybės užtikrinimo sistemos. Todėl pacientų teisės į kokybiškas sveikatos priežiūros paslaugas yra ne visada įgyvendinamos, juolab kad sunku apibrėžti pačios paslaugos kokybės sąvoką, kuri turi nematerialumo ir neatskiriamumo nuo paslaugos teikėjo savybes.

 Šilalės rajono savivaldybėje veikia šios asmens ir visuomenės sveikatos priežiūros įstaigos:

* VšĮ Šilalės pirminės sveikatos priežiūros centras;
* VšĮ Kaltinėnų pirminės sveikatos priežiūros centras;
* VšĮ Kvėdarnos ambulatorija;
* UAB Medicinos klinika „Andoka“;
* UAB ,,Šeimos gydytojo praktika“;
* UAB Pajūrio saulės klinika;
* UAB Šilalės psichikos sveikatos ir psichologinio konsultavimo centras;
* UAB „Medicinos namai šeimai“;
* IĮ Danutės Ugintienės šeimos gydytojo (BPG) kabinetas;
* Šilalės rajono savivaldybės visuomenės sveikatos biuras;
* UAB „Ambulansas“ Šilalės greitosios medicinos pagalbos stotis.

Nuo 2024 m. liepos 1 d. pradėjo veikti VšĮ Šilalės rajono savivaldybės sveikatos centras, sujungus VšĮ Šilalės rajono ligoninę ir VšĮ Laukuvos ambulatoriją. Sveikatos centro tikslas – bendradarbiaujant su Šilalės rajono savivaldybėje veikiančiomis sveikatos priežiūros įstaigomis užtikrinti pacientams prieinamas ir kokybiškas sveikatos priežiūros paslaugas ir jų tęstinumą, gerinti gyventojų sveikatos rodiklius. Įkuriant sveikatos centrą siekiama, kad bent 80 proc. sveikatos priežiūros paslaugų gyventojai gautų savo savivaldybėje. Taip lengviau pacientams bus prieinamos bazinės paslaugos. Taip pat įkūrus sveikatos centrą, sveikatos paslaugas bus galima gauti patogiau ir greičiau, mat jų organizavimas, teikimas ir koordinavimas vyks vieno langelio principu. Daug dėmesio bus skirta nuosekliam paciento ištyrimo ir gydymo keliui užtikrinti. Prireikus, šeimos gydytojai dėl pacientų sveikatos būklės galės iš karto pasikonsultuoti su centre dirbančiais gydytojais specialistais. Numatoma, kad dalyvavimas reformoje Šilalėje atvers didesnes galimybes sutelkti trūkstamų specializacijų medikus, medicinos įrangos resursus, didinti gyventojams reikiamų paslaugų prieinamumą. Tai padės optimizuoti paslaugų teikimą, pagerins specialistų darbo sąlygas ir padidins sveikatos priežiūros paslaugų prieinamumą gyventojams. Sveikatos centras apjungs pirminę ir antrinę sveikatos priežiūrą ir įstaigoje dirbs daugiau nei 200 darbuotojų.

 **Pirminė sveikatos priežiūra.** Šilalės rajono savivaldybėje viešųjų asmens sveikatos priežiūros įstaigų, kurių steigėjas yra savivaldybė, sudėtyje 11 kaimo medicinos punktų ir 1 lankomosios priežiūros medicinos punktas. Daugiausiai medicinos punktų yra VšĮ Šilalės pirminės sveikatos priežiūros centro sudėtyje – 8, tačiau veikla juose nebevykdoma.

Lietuvos Respublikos sveikatos apsaugos ministerijos rekomendavimu gyventojams paslaugos turėtų būti teikiamos jų namuose, o ne medicinos punktuose. Teikti paslaugas medicinos punktuose yra neefektyvu, nes į medicinos punktus gyventojai eina retai. Ambulatorinės paslaugos gyventojams namuose užtikrinamos pasitelkus UAB „Andoka“. Įstaigoje sukurtos 3 mobilios komandos, kurios rūpinasi Šilalės rajono neįgalių, senyvo amžiaus gyventojų sveikatos priežiūra gyventojų namuose.

VšĮ Šilalės pirminės sveikatos priežiūros centras. VšĮ Šilalės pirminės sveikatos priežiūros centrui priklauso 8 medicinos punktai: Biržų Lauko, Obelyno, Šiauduvos, Žadeikių, Upynos, Bijotų, Traksėdžio, Drobūkščių, tačiau nei viename jų veikla nebevykdoma. VšĮ Kaltinėnų PSPC priklauso Palentinio medicinos punktas ir Palaikomojo gydymo ir slaugos skyrius. VšĮ Laukuvos ambulatorijai priklauso Požerės medicinos punktas. VšĮ Kvėdarnos ambulatorijai priklauso Grimzdų medicinos punktas ir Pajūralio lankomosios priežiūros medicinos punktas.

 **Greitoji medicinos pagalba.**

|  |
| --- |
| Šilalės greitosios medicinos pagalbos stočiai perduoti kvietimai |
|

|  |  |
| --- | --- |
| Metai | Kvietimų skaičius |
| **2021** | 3895 |
| **2022** | 3848 |
| **2023** | 3925 |

 |  |

*Šaltinis: 2023 metų Šilalės rajono savivaldybės veiklos ataskaita.*

 **Visuomenės sveikatos stiprinimas.** Šilalės rajono savivaldybės visuomenės sveikatos biure teikiamos nemokamos paslaugos: informacijos teikimas sveikos gyvensenos ir ligų prevencijos temomis; konsultavimas – individualios informacijos sveikatos klausimais teikimas; specializuotos pagalbos teikimas socialinės rizikos asmenims (kompleksinė pagalba asmenims, siekiantiems atsisakyti priklausomybės nuo alkoholio; socialinės rizikos asmenų profilaktinis sveikatos patikrinimas dėl tuberkuliozės); psichologinės pagalbos teikimas; sveikos gyvensenos įgūdžių formavimas ir įvertinimas; visuomenės sveikatos mokymas.

Šilalės rajono savivaldybės visuomenės sveikatos biure teikiamos mokamos paslaugos: privalomieji pirmos pagalbos, higienos įgūdžių mokymai bei mokymai apie alkoholio bei narkotikų žalą žmogaus sveikatai; konsultacijos – užsiėmimai „Elgesys-pokalbis-pasikeitimas“, pagal adaptuotą nusikalstamo elgesio pataisos programą.

Šilalės rajono savivaldybės visuomenės sveikatos biuras 2023 m. įgyvendino šias visuomenės sveikatos priežiūros priemones: organizavo 812 renginių; parengė 302 straipsnius, pranešimus, publikacijas periodiniuose leidiniuose ir internete. Renginiuose dalyvavo 21816 dalyvių: 1812 – ikimokyklinio amžiaus vaikai; 13072 – mokyklinio amžiaus vaikai; 30 – rizikos grupės vaikai; 497 – pedagogai; 130 – socialiniai darbuotojai; 370 – vyresnio amžiaus asmenų; 326 – valstybės ir savivaldybių įstaigų darbuotojai; 665 – kaimo gyventojai; 5 – NVO nariai; 16 – pacientai; 2403 – kitų profesinių ir socialinių grupių atstovai.

*Žalingų įpročių prevencija.**Šilalės rajono savivaldybės priklausomybės nuo alkoholio mažinimo programa.*Tikslas – specializuotos pagalbos teikimas socialinės rizikos asmenims, siekiantiems atsisakyti priklausomybės nuo alkoholio, bei jų šeimos nariams. Buvo vykdoma švietėjiška veikla, organizuojama psichologinė pagalba.

*Paskaitos rūkymo, alkoholio ir narkotikų prevencijos temomis.*Tikslas –supažindinti su žalingų įpročių poveikiu sveikatai, įveikimo galimybėmis bei alternatyvomis. Mokoma, kaip galima atsisakyti žalingų įpročių, įveikti „draugų“ įtaką bei tinkamai pasirinkti gyvenimo būdą. Paskaityta 70 paskaitų, kuriose dalyvavo 1316 rajono mokinių.

*Ankstyvosios intervencijos programa.*Tikslas – motyvuoti jauną žmogų keisti savo elgesį, paskatinti suabejoti jau turimomis žiniomis, susijusiomis su psichoaktyviųjų medžiagų vartojimu, žala bei pasekmėmis. Programą baigė 11 asmenų.

*Priklausomybių konsultanto paslaugų teikimas savivaldybėje.*Tikslas – specializuotos kompleksinės pagalbos teikimas, siekiantiems atsisakyti priklausomybės nuo alkoholio, tabako, psichotropinių medžiagų. Priklausomybių konsultantas suteikė 338 konsultacijas 131 asmenims.

*Psichinės sveikatos stiprinimas, savižudybių prevencija.**Baziniai savižudybių prevencijos mokymai.*Tikslas – mokyti bendruomenės narius atpažinti savižudybės rizikos ženklus, tinkamai į juos reaguoti ir paskatinti kreiptis psichologinės pagalbos. Mokymuose dalyvavo 16 mokinių (dvyliktos klasės) ir 21 įvairių sričių specialistai dirbantys Šilalės rajono savivaldybės administracijoje. Viso mokymus išklausė 37 asmenys.

*Psichologinės gerovės ir psichikos sveikatos stiprinimo veikla.*Tikslas – stiprinti Šilalės rajono savivaldybės gyventojų psichologinę gerovę ir psichikos sveikatą. Paslaugos skirtos asmenims, susiduriantiems su psichikos sveikatos rizikos veiksniais dėl sudėtingų gyvenimiškų situacijų (skyrybos, darbo netekimas, finansiniai sunkumai, artimo žmogaus netektis, konfliktiniai santykiai šeimoje ar darbe, sunki artimo žmogaus liga ir kita).

*Garso terapijos užsiėmimai.*Tikslas – stiprinti psichinę sveikatą, atstatyti psichinę ir emocinę pusiausvyrą. Ši garso terapija taip pat tinkama norintiems pailsėti, atsipalaiduoti, subalansuoti save ir atrasti vidinę harmoniją, sumažinti nerimą, pagerinti miegą. Vyko 1 garso terapijos užsiėmimas Šilalės rajono gyventojams, kuriame dalyvavo 18 asmenų.

*Savaitgalinė mamų ir dukrų stovykla „Širšių lizdas“.*Stovyklos tikslas – išmokyti mamas ir dukras būti kartu, girdėti viena kitą, dalintis geromis ir blogomis patirtimis, priminti, kad jos vienos kitoms trokšta tik gero, tik jų priemonės skirtingos. Stovykla vyko 2023 m. lapkričio 17-19 dienomis, Šilalės Simono Gaudėšiaus gimnazijoje. Trijų dienų užsiėmimuose buvo taikomi patirtinio ugdymo metodai, kurie kruopščiai renkami pagal dalyvių amžių, koreguojami pagal atvykusiųjų poreikius bei lūkesčius. Stovykloje dirbo „Whatansu“ komanda. Dalyvavo 50 asmenų.

*Praktiniai savipagalbos užsiėmimai grupėse „Kūno terapija taikant įsisąmonimu grįstus dėmesingus judesius“.*Tikslas – pagerinti psichologinę – emocinę dalyvių būseną, padidinti darbingumą, sustiprinti psichologinį atsparumą bei ištvermę. Užsiėmimų metu taikoma įsisąmoninimu grįstų, dėmesingų, integruotų klasikinės kūno terapijos judesių praktika (Mindfulness). Dalyvavo 31 rajono gyventojas.

Šilalės rajono savivaldybės visuomenės sveikatos biuras teikė nemokamas psichologo grupines konsultacijas – mokymus.

 *Šaltinis: 2023 metų Šilalės rajono savivaldybės visuomenės sveikatos biuro 2023 metų metinis ataskaitų rinkinys.*

 Nuo 2024 m. rugpjūčio 12 d. kiekvieną pirmadienį Šilalės rajono savivaldybės visuomenės sveikatos biure vyks iki 9 mėn. amžiaus kūdikių mamų savitarpio pagalbos grupių nemokami susitikimai. Daugiametę patirtį turinti kineziterapeutė mokys mamas kūdikių masažo. Po edukacijos bus skirtas laikas diskusijoms įvairiomis temomis apie emocinę ir psichikos sveikatą, santykius, ryšio kūrimą ir kt. Susitikimų trukmė – 1,5 valandos.

**2.4. Koordinuotai teikiamų švietimo pagalbos, socialinių ir sveikatos priežiūros paslaugų teikimo savivaldybėje pakankamumo, prieinamumo kokybės analizė**

 **Švietimo pagalba.** Vienas iš svarbiausių švietimo lygį savivaldybėje apibūdinančių rodiklių yra švietimo prieinamumas. Jis vertinamas pagal švietimo sistemos struktūrą ir ugdymo poreikius, pradinio, pagrindinio, vidurinio ir neformaliojo švietimo teikėjų tinklo pakankamumą, kuris užtikrina asmenų ugdymąsi.

 2021 m. balandžio 29 d. Šilalės rajono savivaldybės tarybos sprendimu Nr. T1-113 ,,Dėl Šilalės rajono savivaldybės mokyklų tinklo pertvarkos 2021–2025 metų bendrojo plano patvirtinimo“ (su vėlesniais pakeitimais ir papildymais) patvirtintas Šilalės rajono savivaldybės mokyklų tinklo pertvarkos 2021–2025 metams bendrasis planas. Šiame plane atliktoje švietimo būklės analizėje ir prognozėse daromos išvados apie Šilalės rajono demografinę būklę.

 Šilalės rajono savivaldybė pagal gyventojų skaičių yra sąlyginai nedidelė, retai apgyvendinta, pasižyminti santykinai gera gyventojų amžiaus struktūra bei aukštu decentralizacijos (gyventojų pasiskirstymo tarp miesto ir kaimo gyventojų) lygiu. Šilalės rajono gyventojų skaičius 24071, iš jų 4914 gyvenamąją vietą deklaravo Šilalės mieste. Net 80 procentų gyventojų gyvena kaime. Gyventojų tankumas rajone 20 gyv. kv. km (Gyventojų registro duomenys 2020-12-01).

 Rajone gimusių vaikų skaičius nuo 2002 metų iki 2019 metų sumažėjo 31 proc. Įvertinus mažėjančias vaikų gimstamumo tendencijas numatoma, kad į savivaldybės mokyklas ateinančius penkerius metus ateis mokytis mažiau mokinių (Gyventojų registro duomenys).

 Mokinių skaičiaus mažėjimo tendencijoms didelę įtaką daro kasmet išvykstančių gyventojų skaičius (ypač atsižvelgiant į tai, kad realiai išvykusių gyventojų skaičius gali viršyti deklaruotąjį). Dėl šių priežasčių Šilalės rajono mokyklose vidutiniškai mokosi 90 procentų, nuo vaikų skaičiaus, kurių deklaruota gyvenamoji vieta yra Šilalės rajono savivaldybėje. Kadangi ne visi vaikai, kurių gimimo vieta yra Šilalės rajone, ateina mokytis į Šilalės rajono mokyklas, numatant mokinių skaičiaus perspektyvą buvo skaičiuojama, kad į I klasę ateis 85 procentų vaikų, kurių gyvenamoji vieta deklaruota Šilalės rajone.

*2 lentelė.* **1 klasės mokinių skaičius Šilalės rajone:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2018-09-01 | 2019-09-01 | 2020-09-01 | 2021-09-01 | 2022-09-01 | 2023-09-01 | 2024-09-01 | 2025-09-01 |
| Mokėsi | 237 | 209 | 183 | - | - | - | - | - |
| Prognozuojama | - | - | - | 193 | 205 | 191 | 166 | 152 |

 Lietuvos Respublikos socialinės paramos mokiniams įstatymas taikomas mokiniams, kurie mokosi bendrojo ugdymo mokyklose, ikimokyklinio ugdymo mokyklose pagal bendrojo ugdymo programas, įregistruotas Studijų, mokymo programų ir kvalifikacijų registre, ar priešmokyklinio ugdymo programą. Pagal šį įstatymą nustatytos socialinės paramos mokiniams rūšys: mokinių nemokamas maitinimas ir parama mokinio reikmenims įsigyti. Šios išlaidos finansuojamos iš valstybės biudžeto specialios tikslinės dotacijos savivaldybių biudžetams ir jas administruoja savivaldybės Turto ir socialinės paramos skyrius. Nors mokinių skaičius nuolat mažėja, nemokamai maitinamų mokinių skaičius išlieka stabilus: 2016 m. – 1414, 2017 m. – 1192, 2018 m. – 1117, 2019 m. – 1110, 2020 m. – 1379. Pasikeitus Lietuvos Respublikos socialinės paramos mokiniams įstatymo nuostatoms nuo 2020 m. rugsėjo 1 d. nemokami pietūs skiriami visiems vaikams, kurie mokosi priešmokyklinio ugdymo grupėje ir 1 klasėje. Dėl šios priežasties nemokamai maitinamų mokinių skaičius 2020 m. padidėjo.

 Mokinių, gaunančių paramą mokinio reikmėms įsigyti, skaičius per penkerius metus ženkliai nekito, tik sumažėjo paramos su tiksline paskirtimi skyrimas (paramą kontroliuoja socialiniai darbuotojai).

*3 lentelė.* **Mokinių, gaunančių paramą mokinio reikmėms įsigyti, skaičius**

|  |  |  |  |  |  |
| --- | --- | --- | --- | --- | --- |
|  | **2016** | **2017** | **2018** | **2019** | **2020** |
| Iš viso skirta | 1009 | 836 | 896 | 975 | 973 |
| Iš jų; su tiksline paskirtimi | 152 | 153 | 139 | 141 | 62 |

*Šaltinis: Turto ir socialinės paramos skyriaus duomenys.*

Šilalės rajono savivaldybėje švietimo įstaigų skaičius per pastaruosius 3 metus nepasikeitė. Šilalės rajono švietimo įstaigose šiuo metu iš viso mokosi 2702 mokiniai; iš jų 172 mokiniai lanko priešmokyklinį ugdymą. Šilalės rajone veiklą vykdo 7 bendrojo ugdymo mokyklos (Šilalės Simono Gaudėšiaus gimnazija, Laukuvos Norberto Vėliaus gimnazija, Kaltinėnų Aleksandro Stulginskio gimnazija, Kvėdarnos Kazimiero Jauniaus gimnazija, Pajūrio Stanislovo Biržiškio gimnazija, Šilalės Dariaus ir Girėno progimnazija ir Šilalės suaugusiųjų mokykla), 2 ikimokyklinio ugdymo mokyklos (Šilalės lopšelis-darželis „Žiogelis“ ir Šilalės r. Kvėdarnos darželis „Saulutė“), 2 neformaliojo švietimo mokyklos (Šilalės meno ir Šilalės sporto mokyklos) ir Šilalės švietimo pagalbos tarnyba.

 *Šaltinis. Švietimo valdymo informacinė sistema.*

Šilalės rajono savivaldybės mokyklų tinklo pertvarkos 2021–2025 metams bendrajame plane, patvirtintame Šilalės rajono savivaldybės tarybos 2021 m. balandžio 29 d. sprendimu Nr. T1-113 „Dėl Šilalės rajono savivaldybės mokyklų tinklo pertvarkos 2021–2025 metams bendrojo plano patvirtinimo“, patvirtinti siektini Mokyklų tinklo pertvarkos pagrindiniai rezultatų rodikliai.

Mokinių, turinčių specialiųjų ugdymosi poreikių, ugdomų integruotai bendrojo ugdymo mokyklose, dalis ‒ 13,7 proc. nuo mokinių skaičiaus (be specialiųjų klasių). Mokinių, turinčių specialiųjų ugdymosi poreikių, ugdomų integruotai, dalis Savivaldybėje pastaraisiais metais didėja (2022 m. – 11,7 proc., 2021 m. – 11,2 proc.).Dar 26 specialiųjų ugdymosi poreikių turintys mokiniai pagal pritaikytas ir (arba) individualizuotas pradinio, pagrindinio ugdymo ir socialinių įgūdžių ugdymo programas ugdomi Šilalės suaugusiųjų mokykloje.

Švietimo pagalbą gaunančių mokinių dalis ‒ 69,9 proc. Šilalės rajono bendrojo ugdymo mokyklose 2022‒2023 mokslo metais mokėsi 439 specialiųjų ugdymosi poreikių turintys mokiniai, iš jų: 84 vaikai mokosi pagal priešmokyklinio ugdymo programą, 355 mokiniai mokosi pagal bendrojo ugdymo programas. Dominuoja kalbėjimo ir kalbos sutrikimai, tokie sutrikimai nustatyti 53,08 proc. sutrikimus turinčių mokinių. Švietimo pagalba teikiama 69,9 procento mokinių. Paslaugas specialiųjų poreikių vaikams teikia Šilalės švietimo pagalbos tarnyba ir švietimo įstaigų specialistai, tačiau yra neužimtų etatų, nes specialistų trūksta.

 *Šaltinis. Švietimo valdymo informacinė sistema.*

Šilalės rajono savivaldybės tarybos 2023 m. gruodžio 18 d. sprendimu Nr. T1-304 „Dėl Centralizuoto vaikų priėmimo į Šilalės rajono savivaldybės mokyklas, įgyvendinančias ikimokyklinio ir priešmokyklinio ugdymo programas, tvarkos aprašo patvirtinimo“ (toliau – Tarybos sprendimas) atnaujintas Centralizuoto vaikų priėmimo į Šilalės rajono savivaldybės mokyklas, įgyvendinančias ikimokyklinio ir priešmokyklinio ugdymo programas, tvarkos aprašas.

Įgyvendinant Šilalės rajono savivaldybės tarybos sprendimą į ikimokyklinio ugdymo grupes vaikai priimami centralizuotai. Užregistruoti vaiką į darželį tėvai gali patys interneto svetainėje new.registruok.lt, mokykloje arba Šilalės rajono savivaldybėje. Einamųjų metų vaikų eilės kiekvieną mėnesį skelbiamos Šilalės rajono savivaldybės interneto svetainėje.

*4 lentelė.* **Ikimokyklinio ugdymo prieinamumas**

|  |  |  |
| --- | --- | --- |
| Įstaigos pavadinimas | Vaikų, lankančių ugdymo grupę, skaičius | Vaikų, nepatekusių (laukiančių eilėje) į ikimokyklinio ugdymo grupę, skaičius |
| Vaikų, ugdomų pagal **ikimokyklinio / priešmokyklinio** ugdymo programą, skaičius | **Penkiamečių** vaikų, ugdomų pagal **priešmokyklinio** ugdymo programą, skaičius |
| iki 3 m. | nuo 3 m. iki 5 m. | iki 3 m. | nuo 3 m. iki 5 m. |
| Šilalės lopšelis-darželis „Žiogelis“ | 84 | 236 | - | 26\* | 7\* |
| Šilalės r. Kvėdarnos darželis „Saulutė“ | 18 | 60 | - | - | - |
| Šilalės Dariaus ir Girėno progimnazija Obelyno daugiafunkcis centras  | 3 | 9 | 4\*\* | - | - |
| Šilalės Dariaus ir Girėno progimnazijos Upynos skyrius | 5 | 24 |  |  |
| Šilalės r. Kaltinėnų Aleksandro Stulginskio gimnazija | 3 | 17 | 3 | 3 | 4 |
| Šilalės r. Kvėdarnos Kazimiero Jauniaus gimnazijos Pajūralio skyrius | 1 | 10 | 1 | - | - |
| Šilalės r. Laukuvos Norberto Vėliaus gimnazija | 16 | 38 | 1 | - | - |
| Šilalės r. Pajūrio Stanislovo Biržiškio gimnazija | 8 | 42 | - | - | - |
| **Iš viso** | **138** | **436** | **9** | **29** | **11** |

PASTABA.

\* Nurodytas visų vaikų, nepatekusių (laukiančių eilėje) į Šilalės lopšelį-darželį „Žiogelis“, skaičius. Laukiančių eilėje yra 12 vaikų. kurių gyvenamoji vieta yra ne Šilalės rajono savivaldybės teritorijoje, iš jų 8 vaikai iki 3 m.

\*\* Vaikai mokosi pagal priešmokyklinio ugdymo programą Šilalės Dariaus ir Girėno progimnazijoje.

Dėl vietų trūkumo netenkinamas ikimokyklinio ugdymo poreikis Šilalės r. Kaltinėnų Aleksandro Stulginskio gimnazijos ikimokyklinio ugdymo grupėje ir Šilalės lopšelyje-darželyje „Žiogelis“. Laisvų vietų yra Šilalės r. Kvėdarnos darželyje „Saulutė“, Šilalės Dariaus ir Girėno progimnazijos Obelyno daugiafunkciame centre, Šilalės Dariaus ir Girėno progimnazijos Upynos skyriuje, Šilalės r. Kvėdarnos Kazimiero Jauniaus gimnazijos Pajūralio skyriuje, Šilalės r. Pajūrio Stanislovo Biržiškio gimnazijoje.

Šilalės rajono savivaldybės tarybos 2023 m. gruodžio 14 d. sprendimu Nr. T1-303 „Dėl pritarimo projekto „Naujų ikimokyklinio ugdymo vietų kūrimas Šilalės rajono savivaldybėje“ įgyvendinimui ir finansavimui“. Įgyvendinus šį projektą bus įrengtos patalpos Šilalės r. Kaltinėnų Aleksandro Stulginskio gimnazijoje ir bus įsteigta ikimokyklinio ugdymo grupė (15 vietų).

Šilalės meno ir Šilalės sporto mokyklas lanko 37,5 proc. 1–12 klasių mokinių. Šilalės sporto mokyklos mokinių skaičių įtraukti mokiniai, kurie dalyvauja mokyklos vykdomose neformaliojo švietimo programose.

 *Šaltinis: 2023 metų Šilalės rajono savivaldybės veiklos ataskaita.*

**2.5. Specialiųjų ugdymosi poreikių turintys Šilalės rajono savivaldybės mokiniai**

 Siekiant vaikams ir jų šeimoms suteikti savalaikę pagalbą, būtinas vaikų gebėjimų vertinimas. Taipogi siekiant vaikus integruoti į visuomenę, į švietimo sistemą, būtina savalaikė pagalba ne tik vaikams, bet ir tėvams. Tai galėtų būti tėvų švietimas, jų motyvavimas priimti pagalbą ir leisti pagalbą suteikti jų vaikui.

Specialiųjų ugdymosi poreikių turintiems vaikams Šilalės rajono ugdymo įstaigose teikiamos įvairios pagalbos paslaugos: logopedo, psichologo, psichologo asistento, tiflopedagogo, specialiojo pedagogo, socialinio pedagogo.Šilalės rajono ugdymo įstaigų bei Šilalės švietimo pagalbos tarnybos duomenimis, Šilalės rajono ugdymo įstaigose ir Šilalės švietimo pagalbos tarnyboje šiuo metu yra įsteigta 9,5 logopedų pareigybės (etatai), 7,5 socialinio pedagogo pareigybė (etatai), 6 specialiojo pedagogo pareigybė (etatai), 0,25 pareigybės (etato) tiflopedagogo, 29,5 mokytojo padėjėjo pareigybės (etatai), 8,75 psichologo pareigybės (etatai), 1 psichologo asistento pareigybė, 35,7 pareigybės (etatai) ikimokyklinio ugdymo mokytojo padėjėjo.

 Švietimo pagalbos teikimą Šilalės rajono savivaldybės teritorijoje gyvenantiems vaikams, bendrojo lavinimo mokyklų mokiniams, tėvams (globėjams, rūpintojams) ir švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams bei tenkinti asmens karjerai būtinų kompetencijų ugdymo ir mokymosi visą gyvenimą, pažinimo, lavinimosi poreikius užtikrina Šilalės švietimo pagalbos tarnyba. Šios tarnybos specialistų 2023 m. buvo atlikti 105 specialiųjų ugdymosi poreikių vertinimai.

*5 lentelė.* **Nustatyti specialieji ugdymosi poreikiai:**

|  |  |
| --- | --- |
| Specialiųjų ugdymosi poreikių lygis  | Vaikų/mokinių skaičius |
| Labai dideli | 9 |
| Dideli | 42 |
| Vidutiniai | 47 |
| Nedideli | 5 |
| Nenustatyti | 2 |
| Iš viso | 105 |

 Psichologo konsultacijos suteiktos 457 kartus. Specialiojo pedagogo, logopedo ir socialinio pedagogo konsultacijos, specialiosios pedagoginės pagalbos pratybos vaikams su įvairiapusiais raidos sutrikimais, bendraisiais ir specifiniais mokymosi sutrikimais, kalbos sutrikimais suteiktos 397 kartus, 9 kartus suteikta konsultacija švietimo įstaigų vadovams, 41 kartą konsultuoti švietimo pagalbos specialistai, 62 konsultacijos suteiktos tėvams. Iš viso 411 klientų suteiktos 966 konsultacijos:

*6 lentelė.*

|  |  |  |  |  |
| --- | --- | --- | --- | --- |
|  SpecialistasKlientai | Psichologas | Specialusis pedagogas | Logopedas | Socialinis pedagogas |
| Pedagogai | Klientų skaičius | Konsultacijų skaičius | Klientų skaičius | Konsultacijų skaičius | Klientų skaičius | Konsultacijų skaičius | Klientų skaičius | Konsultacijų skaičius |
| Švietimo pagalbos specialistai | 10 | 19 | 20 | 20 | 10 | 10 | 11 | 11 |
| Švietimo įstaigų vadovai | 4 | 5 | 4 | 4 | - | - | - | - |
| Tėvai (globėjai, rūpintojai) | 46 | 77 | 5 | 10 | 23 | 46 | 6 | 6 |
| Vaikai/mokiniai | 89 | 327 | 37 | 123 | 26 | 268 | 6 | 6 |
| Kiti (socialiniai darbuotojai, tiflopedagogo pagalba) | 6 | 6 | 5 | 5 | - | - | - | - |
| Grupės: tėvų susirinkimai, kolektyvo susirinkimai, klasės valandėlės | 103 | 23 | - | - | - | - | - | - |
| Iš viso | 258 | 457 | 71 | 162 | 59 | 324 | 23 | 23 |

*7 lentelė.* **Specialiųjų ugdymosi poreikių įvertinimas, kai buvo skirtas specialusis ugdymasis ir rekomenduota švietimo pagalba:**

|  |  |
| --- | --- |
| Bendrojo ugdymo programa | Specialiųjų ugdymosi poreikių įvertinimas ir specialiojo ugdymosi ir švietimo pagalbos skyrimas |
| Ugdymosi įstaigose neugdomi vaikai | 3 |
| Mokiniai ugdomi pagal ikimokyklinio ugdymo programas | 19 |
| Mokiniai ugdomi pagal priešmokyklinio ugdymo programą | 11 |
| Mokiniai ugdomi pagal pradinio ugdymo programą | 31 |
| Mokiniai ugdomi pagal pagrindinio ugdymo programą | 37 |
| Mokiniai ugdomi pagal vidurinio ugdymo programą | 2 |
| Nerekomenduotas | 2 |

*Šaltinis: Šilalės švietimo pagalbos tarnybos direktoriaus 2023 metų veiklos ataskaita.*

*8 lentelė.* **Duomenys apie Šilalės rajono ugdymo įstaigose 2023–2024 m. m. specialiųjų ugdymosi poreikių (nedidelių, vidutinių, didelių ir labai didelių) turinčius vaikus**

|  |  |  |  |  |
| --- | --- | --- | --- | --- |
| Nedideli specialieji poreikiai(daugiausia fonetiniai ir fonologiniai) | Vidutiniai | Dideli | Labai dideli | Specialiųjų poreikių vaikų skaičius mokykloje |
| Šilalės Simono Gaudėšiaus gimnazija |
| 1 | 8 | - | - | 9 |
| Šilalės r. Laukuvos Norberto Vėliaus gimnazija |
| 2 | 12 | 5 | - | 19 |
| Šilalės r. Kvėdarnos Kazimiero Jauniaus gimnazija |
| 26 | 27 | 8 | - | 61 |
| Šilalės r. Kaltinėnų Aleksandro Stulginskio gimnazija |
| 27 | 5 | 7 | - | 39 |
| Šilalės r. Pajūrio Stanislovo Biržiškio gimnazija |
| 37 | 16 | 8 | - | 61 |
| Šilalės Dariaus ir Girėno progimnazija |
| 72 | 32 | 12 | 2 | 118 |
| Šilalės suaugusiųjų mokykla |
| - | - | 11 | 11 | 22 |
| Šilalės lopšelis-darželis ,,Žiogelis“ |
| 39 | 1 | 6 | 1 | 47 |
| Šilalės r. Kvėdarnos darželis ,,Saulutė“ |
| 30 | - | 4 | - | 34 |
| **234** | **101** | **61** | **14**  | **410** |

 **Socialinės paslaugos.** Šilalės rajono savivaldybėje socialinės paslaugos yra teikiamos įvairioms gyventojų grupėms: socialinę riziką patiriančioms šeimoms, auginančioms vaikus; vaikams su negalia ir jų šeimoms; likusiems be tėvų globos vaikams; suaugusiems asmenims su negalia ir jų šeimoms; senyvo amžiaus asmenims ir jų šeimoms; socialinės rizikos suaugusiems asmenims ir jų šeimoms; kitiems asmenims ir jų šeimoms.

 Socialinių įgūdžių ugdymo, palaikymo ir (ar) atkūrimo paslaugos skiriamos socialinę riziką patiriančioms šeimoms ir jose augantiems nepilnamečiams vaikams, socialinę riziką patiriantiems suaugusiems asmenims. Teikiant paslaugas siekiama stiprinti asmens (šeimos) bendravimo gebėjimus, ugdyti kasdienio gyvenimo įgūdžius, finansinio raštingumo įgūdžius, tėvų gebėjimą prižiūrėti, pozityviai auklėti ir ugdyti vaiką (-us) nuo gimimo, padedant šeimai sukurti palankią aplinką vaiko (-ų) raidai. Teikiamos informavimo, konsultavimo, motyvavimo, palydėjimo paslaugos.

 Socialinę riziką patiriančių šeimų, auginančių nepilnamečius vaikus, priežiūrą vykdo Šilalės rajono socialinių paslaugų namų atvejo vadybininkai, socialiniai darbuotojai ir Turto ir socialinės paramos skyriaus atsakingas darbuotojas. Atvejo vadybininkai vykdo atvejo vadybos funkcijas ir koordinuoja atvejo vadybos procesus Šilalės rajono savivaldybėje. Atvejo vadybininkas kompleksiškai vertina pagalbos vaikui ir (ar) šeimai pagalbos poreikį, organizuoja pagalbą asmeniui (šeimai), formuoja ir stiprina šeimos narių įgūdžių ir motyvaciją naudotis esama pagalbos sistema, telkia pagalbos teikėjus. Socialinę riziką patiriančios šeimos laikomos, kuriose šeimos narių bendradarbiavimas ir emocinis bendravimas yra sutrikę, o vyraujanti neigiama aplinka neskatina sveiko ir produktyvaus šeimoje gyvenančio vaiko asmenybės augimo ir vystymosi. Paslaugas socialinę riziką patiriančioms šeimoms teikia Šilalės rajono socialinių paslaugų namų socialiniai darbuotojai. Šių paslaugų organizavimo ir jų kokybės gerinimo procese aktyviai dalyvauja Turo ir socialinės paramos skyriaus ir atvejo vadybos specialistai. Atliekamo socialinio darbo su socialinę riziką patiriančiomis šeimomis analizė rodo, jog socialinių paslaugų teikimo laikotarpiu situacija šeimose gerėja, nuosekliai teikiant paslaugas šeimai ir vaikui, situacija kinta – sprendžiamos įsisenėjusios problemos, mažinama socialinė atskirtis. Be abejo, tai sunkus ir sudėtingas darbas, reikalaujantis specialių žinių ir įgūdžių, tačiau teikiantis vilties, kad, socialiniams darbuotojams įgijus daugiau patirties, bus vykdomas kokybiškesnis šių šeimų socialinių įgūdžių ugdymas ir palaikymas. Būtent socialiniai darbuotojai, būdami arčiausiai žmogaus, greičiausiai pastebi jo problemas, įvertina socialinių paslaugų poreikį ir motyvuoja paslaugos gavėją keistis.

*9 lentelė.* **2023 m. pradėtos teikti socialinės paslaugos:**

|  |  |
| --- | --- |
| Paslaugos pavadinimas | Paslaugų gavėjų skaičius |
| Pagalba į namus | 63 |
| Integrali pagalba | 12 |
| Dienos socialinė globa asmens namuose | 2 |
| Laikinas apnakvindinimas | 16 |
| Laikinas apgyvendinimas krizių centre | 21 šeima (55 asmenys) |
| Apgyvendinimas savarankiško gyvenimo namuose | 3 |
| Asmeninio asistento paslauga | 5 |

*10 lentelė.* **Ilgalaikės (trumpalaikės) socialinės globos teikimas vaikams likusiems be tėvų globos vaikams 2021**–**2023 metais**

|  |  |  |  |
| --- | --- | --- | --- |
| Ilgalaikės (trumpalaikės) socialinės globos paslauga vaikams likusiems be tėvų globos | 2021 m. | 2022 m. | 2023 m. |
| įstaigoje | 29 | 18 | 19 |
| šeimoje | 62 | 67 | 47 |
| **Iš viso** | 91 | 85 | 66 |

*11 lentelė.* **Šeimų, patiriančių socialinę riziką, rajone skaičius 2021–2023 metais**

|  |  |  |  |  |
| --- | --- | --- | --- | --- |
| **Eil. Nr.** | **Apskaitoje įrašyta** | **2021 m.** | **2022 m.** | **2023 m.** |
| 1. | Socialinę riziką patiriančių šeimų | 117 | 110 | 169 |
| 2. | Vaikų, augančių šiose šeimose | 276 | 402 | 329 |

Šilalės rajono savivaldybės tarybos 2023 m. kovo 30 d. sprendimu Nr. T1-49 „Dėl pritarimo dalyvavimui projekte „Pacientų pavėžėjimo paslaugos modelio sukūrimas ir išbandymas“. Šilalės rajono socialinių paslaugų namai paskirti projekto partnerio teisėmis dalyvauti projekte, vykdant pacientų pavėžėjimo paslaugos organizavimą ir nespecializuotos pavėžėjimo paslaugos teikimą savivaldybės lygmenyje. Bandomojo pavėžėjimo modelio taikymo veiksmai ir bandomasis Projektas. Tikslas – sukurti vieningą, efektyvų ir tvarų pacientų pavėžėjimo paslaugų teikimo modelį Lietuvoje, reglamentuojant pacientų pavėžėjimo, kai nereikalinga skubi pagalba, paslaugų organizavimo ir teikimo tvarką, kuri laikinai bus taikoma pasirinktuose šalies regionuose, įgyvendinant bandomąjį pavėžėjimo Projektą. Vėliau Sveikatos apsaugos ministerija, po bandomojo Projekto įgyvendinimo tobulins pavėžėjimo tvarką (pagal bandomojo Projekto įgyvendinimo metu nustatytus trūkumus), kuri bus taikoma nacionaliniu lygiu nuo 2024 m. liepos 1 d. Projektui įgyvendinti skiriama 6 712 000,00 Eur Lietuvos Respublikos valstybės biudžeto lėšų. Pasibaigus projektui pacientų pavėžėjimo paslauga bus tęsiama nuo 2024 m. liepos 1 d., kuriame partnerio teisėmis paslaugos teikėjas numatomas - Šilalės rajono socialinių paslaugų namai. 2023 metais pagal socialinės reabilitacijos asmenims su negalia bendruomenėje paslaugos akredituotas vietas, veiklą Šilalės rajono savivaldybėje vykdė šios nevyriausybinės organizacijos: Šilalės krašto neįgaliųjų sąjunga, Šilalės sutrikusios psichikos žmonių globos bendrija ir Viešoji įstaiga LASS pietvakarių centro Šilalės filialas. Teikiant socialinės reabilitacijos asmenims su negalia bendruomenėje paslaugas, buvo vykdomos šios veiklos: socialinių ir (arba) kasdienių savarankiško gyvenimo įgūdžių, gebėjimų ugdymas ir (arba) palaikymas, ir (arba) atkūrimas, suteikiant bendrųjų žinių, praktiškai mokant spręsti dėl negalios buityje ir (arba) aplinkoje kylančias problemas; mokymosi, užimtumo ir (arba) darbinių įgūdžių ugdymas, atkūrimas ir (arba) stiprinimas, padedant pasirengti dalyvauti darbo rinkoje ir (arba) įsidarbinti, ir (arba) išsilaikyti darbo vietoje ar dalyvauti užimtumo veikloje ir kitos papildomos veiklos. Šiomis paslaugomis per 2023 metus iš viso pasinaudojo 78 asmenys.

Nuo 2023 m. sausio 1 d. Šilalės rajono socialinių paslaugų namai akreditavo socialinės priežiūros paslaugas šeimoms. Paslaugos teikiamos šeimos, susiduriančioms su įvairiomis socialinėmis problemomis, ir kurios augina vaikus. Socialinės priežiūros šeimoms paslaugos per 2023 m. suteiktos 114 šeimoms. Šeimos susiduria su problemomis dažniausiai dėl šeimos narių piktnaudžiavimo alkoholiu, turimos negalios, skurdo, socialinių įgūdžių stokos, negalėjimo ar nemokėjimo prižiūrėti vaikų, psichologinių priežasčių, fizinio ir kitokio smurto apraiškų. 2023 m. rajone buvo 169 šeimų susiduriančių su sunkumais, kuriose auga 329 vaikai, iš jų 114 šeimų pradėta atvejo vadyba.

Šilalės rajono savivaldybė kartu su partneriu – Šilalės rajono socialinių paslaugų namais nuo 2023 m. liepos 1 d. vykdo projektą „[Paslaugų, skatinančių ir efektyviai palaikančių globą šeimos aplinkoje, vystymas](https://silale.lt/2023/07/paslaugu-skatinanciu-ir-efektyviai-palaikanciu-globa-seimos-aplinkoje-vystymas/)“. Projekto tikslas – diegti ir vystyti paslaugas, kurios skatintų ir palaikytų vaikų globą šeimos aplinkoje, užtikrinant vaikų poreikius ir saugumą. Projekto tikslinė grupė: likę be tėvų globos vaikai, kaip jie apibrėžti Socialinių paslaugų įstatyme, išskyrus vaikų globos institucijoje globojamus vaikus. Projekto siekiami rezultatai: institucinės globos pertvarkos tikslinių grupių asmenys, gavę bendruomenines paslaugas – 2 904 vaikai; institucinės globos pertvarkos tikslinių grupių asmenų, palankiai vertinančių gaunamų paslaugų kokybę, dalis – 95 proc.

Nuo 2023 m. sausio 1 d. iki 2029 m. pradėtas vykdyti projektas Kompleksinės paslaugos ,,KOPA“. Numatoma, kad per šio projekto vykdymo laikotarpį veiklomis pasinaudos apie 717 asmenų. 2023 m. nupirkti ir pritaikyti bendruomeniniai vaikų globos namai Struikų k., Šilalės r., kuriuose 2024 m. sausio 1 d. apsigyveno 8 vaikai, netekę tėvų globos. 2023 m. įrengti ir pritaikyti vaikų dienos centrai (Upynoje ir Kvėdarnoje), kurie pradeda savo veiklą 2024 m. pradžioje. 2023 m. pastatyti ir įrengti grupinio gyvenimo namai Kvėdarnos mstl., Šilalės r. sav., kuriuose apgyvendinami proto ir (arba) psichikos negalią turintys asmenys iš Adakavo socialinės globos namų. 2023 m. rekonstruoti antri grupinio gyvenimo namai Žadeikių sen., Šilalės r. sav.

Per 2023 m. suteikta teisė teikti akredituotas socialinės priežiūros paslaugas: Šilalės rajono socialinių paslaugų namų vaikų dienos centrams (Laukuvoje, Kaltinėnuose, Šilalėje, Pajūryje, Upynoje ir Kvėdarnoje).

Šilalės rajono savivaldybė kartu su partneriu Šilalės suaugusiųjų mokykla taip pat nuo 2023 m. kovo mėn. vykdo projektą „Pabėgėlių iš Ukrainos priėmimas ir ankstyva integracija“ Nr. HOME/2022/AMIF/AG/EMAS/TF1/LT/0013, finansuojamame iš Prieglobsčio, migracijos ir integracijos fondo priemonės „Pagalba ekstremaliosios situacijos atveju“ lėšų“. Projekto tikslas – prisidėti prie ankstyvosios trečiųjų valstybių piliečių integracijos. Paslaugoms/veikloms (lietuvių kalbos mokymui, mentorystei moterims migrantėms integracijai į darbo rinką, savipagalbos grupių moterims ir vaikams organizavimui) įgyvendinti iš Projekto skirta 6 480,00 Eur.

2023 m. pabaigtas įgyvendinti „Bendruomeninių apgyvendinimo bei užimtumo paslaugų asmenims su proto ir (arba) psichikos negalia plėtra Šilalės rajone“ projektas, pertvarkant Adakavo valstybinius socialinių paslaugų namus. Projekto lėšomis išplėtota apgyvendinimo paslaugų infrastruktūra Šilalės rajono savivaldybėje: pastatyti vieni nauji grupinio gyvenimo namus Kvėdarnos mstl., Piliakalnio g. 16 C (pritaikyti gyventi 10 asmenų) ir suremontuotas pastatas grupinio gyvenimo namams (10 vietų) Žadeikių k., Šventų g. 15, Šilalės r., įsigyti baldai ir įranga. Dalyje buvusios Žadeikių mokyklos patalpose projekto lėšomis suremontuotos patalpas socialinių dirbtuvių veiklai, sudarant sąlygas paslaugas gauti 12 asmenų. Asmenims su judėjimo negalia įrengtas keltuvas. Socialinėse dirbtuvėse numatoma vykdyti veiklas: daržovių auginimas, šaldymas, džiovinimas, malkų kapojimas kapokle. Taip pat įrengtos patalpos darbuotojams, paslaugų gavėjų poilsio kambarys ir pritaikytas tualetas.

 *Šaltinis: 2023 metų Šilalės rajono savivaldybės veiklos ataskaita.*

 2021 m. gegužės 26 d. Šilalės rajono savivaldybė pasirašė bendradarbiavimo sutartį su Valstybės vaiko teisių apsaugos ir įvaikinimo tarnyba prie Lietuvos Respublikos socialinės apsaugos ir darbo ministerijos, kad šeimos galėtų dalyvauti Multidimensinės šeimos terapijoje (MDFT programa). Tai visapusiška, į šeimą orientuota elgesio keitimo programa vaikams ir jauniems žmonėms, kurių elgesys ryškiai skiriasi nuo įprastų amžiaus, kultūros ir etinių normų, nepasiduoda poveikiui, taikomam bendrojo ugdymo aplinkoje, yra socialiai nepriimtinas, delinkventinis, provokuojantis, susijęs su staigiais emocijų pokyčiais. Nuo 2021 m. iki dabar šia galimybe pasinaudojo iš viso 16 Šilalės rajono savivaldybėje gyvenančių šeimų. Tačiau teikiamos pagalbos šeimoms nepakanka, todėl siūloma savivaldybėje plėsti šeimos konferencijos metodą. Tai galimybė problemas, susijusias su vaiko gerove, išspręsti išplėstinės šeimos rate, nesikišant institucijoms bei išsaugant vaiką šeimoje.

 **Sveikatos priežiūros paslaugos.** Pasaulinė sveikatos organizacija, rūpindamasi žmonių sveikata, siekia užtikrinti galimybę visiems žmonėms siekti geresnės gyvenimo kokybės. Žmonių gerovė glaudžiai susijusi su jų sveikata. Fizinės, psichinės ir socialinės gerovės būsenos individas turi optimalias galimybes būti visuomenėje, dalyvauti gyvenime, dirbti ir realizuotis. Antra vertus, dideli skirtumai tarp atskirų socialinių ir ekonominių grupių, pajamų skirtumas sudaro grupes, kuriose kaupiasi įvairūs rizikos veiksniai sveikatai ir mažėja galimybė siekti geresnės gyvenimo kokybės. Pasaulinė sveikatos organizacija sveikatą apibūdino kaip fizinę, protinę ir socialinę gerovę, o ne vien tik ligos ar fizinės negalios nebuvimą. Paskutiniais metais sveikatos priežiūra daugelyje šalių atsidūrė visuomenės bei vyriausybių dėmesio centre. Sveikatos apsaugai keliami vis didesni reikalavimai. Būdama geriau informuota sveikatos klausimais, visuomenė daugiau tikisi iš sveikatos priežiūros sistemos ir reikalauja geresnių priežiūros standartų. Tačiau savivaldybės ne visada gali užtikrinti kokybišką ir pakankamą sveikatos priežiūrą.

Šilalės rajono ligoninės Fizinės medicinos ir reabilitacijos skyriuje 2023 metais I reabilitacijos etapo procedūras lankė 2369 pacientai, III etapo ambulatorinės reabilitacijos paslaugų suteikta 249 suaugusiems ir 23 vaikams. Per 2023 m. I ir III etapo reabilitacijos procedūrų pacientams iš viso atlikta 92636, iš jų 13625 procedūros atliktos vaikams iki 17 m.. Tai rodo, kad vidutiniškai kiekvieną darbo dieną atliktos 369 procedūros. Per 2023 m., I ir III etapo reabilitacijos procedūrų pacientams atlikta 8 procentais daugiau negu 2022 m. pateikti duomenys rodo, kad 2023 metais, Fizinės medicinos ir reabilitacijos skyriuje daugiausiai atlikta hidroterapijos, masažo, kineziterapijos procedūrų.

*12 lentelė.* **Fizinės medicinos ir reabilitacijos skyriuje atliktų procedūrų skaičius 2021-2023 metais:**

|  |  |  |  |  |
| --- | --- | --- | --- | --- |
| Procedūros pavadinimas | Atlikta procedūrų |  |  |  |
| **2021 m.** | **2022 m.** | **2023 m.** |  |
|  Iš viso | Atlikta procedūrų vaikams(0-17 m.) | Iš viso | Atlikta procedūrų vaikams(0-17 m.) | Viso Iš viso | Atlikta procedūrų vaikams(0-17 m.) | Pokytis2022/2023 m. |
| Fizioterapijos procedūros | 25819 | 1973 | 38605 | 3965 | 38115 | 2580 | -490 |
| Hidroterapija | 6701 | 454 | 12431 | 1429 | 13893 | 393 | **1462** |
| Masažo procedūros | 9621 | 1056 | 12319 | 3296 | 17957 | 2780 | **5638** |
| Kineziterapijos procedūros | 8453 | 1003 | 11856 | 3763 | 14191 | 3144 | **2335** |
| Ergoterapijos procedūros | 3020 | 332 | 4263 | 555 | 3382 | 257 | -881 |
| Medicinos psichologo paslaugos | 2658 | 2166 | 2876 | 2388 | 2157 | 2157 | -719 |
| Socialinio darbuotojo paslaugos | 492 | 81 | 831 | 490 | 926 | 299 | 95 |
| Logoterapeuto paslaugos | 1124 | 1124 | 2445 | 2245 | 2015 | 2015 | -430 |
| Viso suteikta procedūrų ir paslaugų | **57888** | 8189 | **85626** | 18131 | **92636** | 13625 | **7010** |

*Šaltinis: Šilalės rajono ligoninės 2023 m. veiklos ataskaita.*

 2023 m. prie VšĮ Šilalės pirminės sveikatos priežiūros centro (PSPC) buvo prisirašę 2317 vaikų iki 18 metų, t. y. 83 vaikais mažiau negu 2022 m. 2022 m. suteiktų paslaugų 85 naujagimiams iki 1 mėn., 2023 m.- 84 naujagimiams; 2022 m. suteiktų paslaugų 695 kūdikiams nuo 1 mėn. iki 1m., 2023 m.- 477 kūdikiams; 2022 m. ikimokyklinio, priešmokyklinio ir mokyklinio amžiaus vaikams iki 18 m. atlikti 2094 vaikams, 2023 m. – 2120 vaikams; odontologų profilaktiniai tikrinimai vaikams iki 18 m. 2022 m. atlikti 1627 vaikams, 2023 m. – 1466 vaikams. 2023 m. bendras profilaktinių vaikų sveikatos patikrinimų kiekis mažėjo, kadangi prie įstaigos Šilalės PSPC buvo prisirašę mažiau pacientų iki 18 metų negu 2022 m. Ilgalaikio stebėjimo duomenimis, vaikai iki 18 metų 2023 m, kaip ir 2022 m, dažniausiai sirgo kvėpavimo sistemos ligomis. Kasmet daugėja endokrininės, mitybos ir medžiagų apykaitos ligų. 2023 m. daugėjo vaikų psichikos ir elgesio sutrikimų.

 Valstybės kompensuojamomis vakcinomis 2022 m. besiskiepijančių vaikų skaičius mažėjo, tačiau 2023 m. jis vėl augo. Pagal profilaktinių skiepijimų kalendorių 2023 m. paskiepyta 96 vaikais daugiau nei 2022 m, tačiau 89 mažiau nei 2021 m. Dažniausios nepasiskiepijimo priežastys: tėvų atsisakymai skiepyti vaikus ir ilgai užsitęsusios viršutinių kvėpavimų takų ligos. 2023 m. 16 vaikų paskiepyta valstybės kompensuojama gripo vakcina ir atlikti 182 tuberkulino mėginiai. Lyginant paskutinius trejus metus matome, kad tuberkulino mėginių atliekama vis daugiau. Tuberkulino mėginių atlikimo skaičiaus augimui įtaką turi tai, kad Šilalės rajone per 2023 m. nustatyta daugiau tuberkuliozės atvejų. Dėl šios priežasties, vaikai, kontaktavę su sergančiuoju, buvo kviečiami tikrintis sveikatą ir atlikti tuberkulino mėginį. Per 2023 m. nei vienas vaikas nepaskiepytas Covid-19 vakcina, kadangi neatsirado tėvų, kurie išreikštų poreikį skiepyti vaikus nuo šios infekcijos.

*Šaltinis: Viešosios įstaigos Šilalės pirminės sveikatos priežiūros centro 2023 metų metinė veikos ataskaita.*

2023 metais VšĮ Kvėdarnos ambulatorija teikė pirmines asmens sveikatos priežiūros paslaugas 2095 prisirašiusiems gyventojams, iš jų 1939 kaimo gyventojai. Prisirašę prie įstaigos 1985 gyventojai buvo drausti privalomuoju sveikatos draudimu, tai sudarė 92,1 proc. nuo visų prie įstaigos prisirašiusių gyventojų. Prisirašiusiųjų pacientų skaičius kasmet mažėja. Tam įtakos turi mažėjantis gimstamumas, padidėjęs mirtingumas, didėjantis išvykimą deklaravusių ar dėl kitų priežasčių socialiai nedraustų pacientų skaičius. 2023 m. pacientų apsilankymų skaičius pas šeimos gydytojus reikšmingai nesiskyrė lyginant su 2021 - 2022 m. laikotarpiu. Per vieną darbo dieną pas šeimos gydytojus užregistruoti: 2023 m. - 47 apsilankymai, 2022 m. - 52 apsilankymai, 2021m. - 64 apsilankymai. Vertinant sveikatos priežiūros paslaugų prieinamumą, nustatyta, kad pas šeimos gydytojus laukimo trukmė dėl planinės pagalbos buvo vidutiniškai 0-7 dienos, odontologą 0-7 dienos. Dėl būtinosios pagalbos pacientai priimami tą pačią dieną. 2023 m. buvo užregistruota 76 šeimos gydytojų iškvietimai į namus dėl ligos. 2023 m. šeimos gydytojai pacientų namuose aplankė 113 pacientų, kuriems nustatytas specialiųjų poreikių lygis. Vieną pacientą vidutiniškai lankė 6-7 k. per metus. Slaugytojos pacientų namuose aplankė 67 pacientus, kuriems nustatytas specialusis poreikis. Vieną pacientą vidutiniškai lankė 8-11 k. per metus.

*Šaltinis: Viešosios įstaigos Kvėdarnos ambulatorijos 2023 metų metinė veikos ataskaita.*

 Prie VšĮ Kaltinėnų pirminės sveikatos priežiūros centro (PSPC)2023 m. gruodžio 31 d. buvo prisirašę 1629 pacientai, iš jų 192 vaikų ir 1437 suaugusių. 2022 m. gruodžio 31 d. buvo prisirašę 1696 pacientai, iš jų 204 vaikų ir 1492 suaugusių. 2021 m. gruodžio 31 d. buvo prisirašę 1768 pacientai, iš jų 223 vaikų ir 1545 suaugusių. Vertinant pacientų skaičiaus dinamiką 2021 - 2023 m., prisirašiusiųjų pacientų skaičius kasmet mažėja. Gimė vaikų 2021 m. - 6, 2022 m. -5, 2023 m, - 3 naujagimiai. Tam įtakos turi mažėjantis gimstamumas ir mirusiųjų skaičius, bei didėjantis į užsienį išvykimą deklaravusių žmonių skaičius. Socialiai nedraustų pacientų skaičius padidėjo. Vertinant apsilankymų pas gydytojus dinamiką 2021 – 2023 m., nustatyta, kad mažėja pacientų apsilankymų skaičius, dėl sumažėjusio prisirašiusių gyventojų skaičiaus ir teikiant nuotolines konsultacijas. Suteikta 336 nuotolinių paslaugų pacientams. Vertinant sveikatos priežiūros paslaugų prieinamumą, pas šeimos gydytoją sukurta išankstinė registracija, bet pacientai priimami tą pačią dieną. 2023 m. gydytojai kartu su slaugytojomis atliko 2 785 skatinamąsias paslaugas. Skatinamosioms paslaugoms priskiriama vaikų iki 1 metų sveikatos priežiūra, imunoprofilaktika vaikams, moksleivių paruošimas mokyklai, slaugytojų procedūros namuose, fiziologinio nėštumo priežiūra, ankstyvoji piktybinių navikų diagnostika, kraujo krešumo sistemos būklės įvertinimas, glikozilinto hemoglobino nustatymo paslauga, būtinosios medicinos pagalbos suteikimas gyventojams, neįrašytiems į įstaigos aptarnaujamų gyventojų sąrašą. Ambulatorinėms slaugos paslaugoms, paciento namuose, teikti yra sudaryta sutartis su UAB ,,Andoka“. Kaltinėnų PSPC 2021 m. buvo paskiepyti vaikai pagal skiepų kalendorių. Nemokama vakcina nuo gripo paskiepyta 250 pacientų. 2022 m. paskiepyti 109 vaikai pagal skiepų kalendorių. Nemokama vakcina nuo gripo paskiepyta 250 pacientų. 2023 m. paskiepyta 117 vaikų pagal skiepų kalendorių. Nemokama vakcina nuo gripo paskiepyta 210 pacientų. Skiepijimų apimtys procentais sumažėja dėl 21 vaikučio, kuriuos tėveliai atsisako skiepyti. Kaltinėnų palaikomojo gydymo ir slaugos ligoninėje ambulatorijos nedarbo metu ir ne tik prie mūsų įstaigos prisirašiusiems pacientams būtinoji medicinos pagalba suteikta: 2021 m. – 53 gyventojams, 2022 m. – 44 gyventojams, 2023 m. – 171 gyventojui. Kaltinėnų PSPC gerų darbo rezultatų, tenkančių sąlyginių vienetų suma įvertinta 4746 balais. Vaikų (iki 18 m.) odontologinio profilaktinio tikrinimo

intensyvumas. Galima pasidžiaugti gerais darbo rezultatais. Per metus bent vieną kartą apsilankiusių

ASPĮ vaikų (iki 18 m.) skaičius 190, tai sudaro palyginti su bendru prisirašiusių vaikų skaičiumi 99

procentai. Vaikų (iki 18 m.), kuriems buvo suteikta gydytojo odontologo paslauga, palyginti su bendru prisirašiusių prie ASPĮ vaikų skaičiumi 98 procentai.

*Šaltinis: Viešosios įstaigos Kaltinėnų pirminės sveikatos priežiūros centro 2023 metų metinis ataskaitų rinkinys.*

**3. KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PRIEMONIŲ PLĖTROS PLANO PRIORITETAI**

1. Didinti Šilalės rajono savivaldybės gyventojų gyvenimo kokybę, užtikrinant profesionalią pagalbą, remiantis vietovės poreikiais.
2. Vykdyti prevencinę bei intervencinę veiklą, kuri būtų nukreipta į rizikos veiksnių mažinimą ir apsauginių veiksnių stiprinimą, siekiant sumažinti bandymų nusižudyti ar savižudybių, smurtinio elgesio, priklausomybių, delinkventinio elgesio apraiškų skaičių Šilalės rajono savivaldybėje.
3. Saugios aplinkos kūrimas, grindžiamas pozityviais bendruomenės santykiais.
4. Didesnis koordinuotai teikiamų paslaugų prieinamumas ir kokybė.
5. Efektyvi pagalba vaikams, turintiems specialiųjų ugdymosi poreikių.
6. Į veiklas įtraukti kuo daugiau dalyvių, paslaugas teikti arčiau tikslinių grupių gyvenamosios vietos.

**4. ŠILALĖS RAJONO SAVIVALDYBĖS KOORDINUOTAI TEIKIAMŲ PASLAUGŲ VIZIJA**

 Sėkmingai plėtojant koordinuotai teikiamas paslaugas pagal koordinuotai teikiamų paslaugų modelį tikimasi užtikrinti Šilalės rajono savivaldybės teritorijoje gyvenančių vaikų gerovę, bendradarbiaujant su mokyklų vaiko gerovės komisijomis ir kitomis vaiko gerovės srityje dirbančiomis institucijomis, padedant jų tėvams (globėjams, rūpintojams) kurti saugią aplinką, užtikrinti gyvenimo, asmeninių bei socialinių ryšių kokybę. Tikimasi efektyvių socialinės rizikos prevencijos priemonių, koordinuotai teikiamų švietimo pagalbos, socialinių ir sveikatos priežiūros paslaugų bei psichologinės, teisėsaugos pagalbos teikimo šeimoms savivaldybėje. Siekiama stiprinti šeimų gebėjimus, galimybes rūpintis vaikais ir taip užtikrinti kokybišką šeimų funkcionavimą, būtiną jų gerovę.

**5. PLĖTROS PLANO TIKSLAI IR UŽDAVINIAI**

 **Tikslai:**

 1. Sudaryti sąlygas teikti trūkstamas, neprieinamas ar neteikiamas, tačiau reikalingas paslaugas savivaldybėje, sukuriant ir įdiegiant koordinuotai teikiamų paslaugų veiklos modelį.

 2. Gerinti koordinuotai teikiamų paslaugų kokybę ir prieinamumą, informacijos apie paslaugas pasiekiamumą gyventojams.

 **Uždaviniai:**

* 1. Didinti kokybiškų švietimo paslaugų prieinamumą savivaldybės gyventojams ir siekti ugdymo(si) proceso veiksmingumo:
	2. tobulinti įstaigų darbuotojų kompetenciją ir kvalifikaciją;

1.2. teikti kokybiškas ir labiau prieinamas švietimo paslaugas vaikams nuo gimimo iki 18 metų ir asmenims, turintiems didelių ar labai didelių specialiųjų ugdymosi poreikių iki 21 metų.

 2. Užtikrinti kokybiškas ir prieinamas socialines paslaugas savivaldybės gyventojams.

 3. Užtikrinti kokybiškas ir prieinamas sveikatos priežiūros paslaugas savivaldybės gyventojams.

 4. Įdiegti koordinuotai teikiamų paslaugų modelį, kuris padėtų kokybiškai ir efektyviai teikti švietimo, socialinę ir sveikatos stiprinimo pagalbą savivaldybės gyventojams.

**6. ŠILALĖS RAJONO SAVIVALDYBĖS KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ 2024–2027 METAMS PLĖTROS PRIEMONIŲ PLANAS**

|  |  |  |  |
| --- | --- | --- | --- |
| Priemonės | Atsakingi | Siekiamas rezultatas | Finansavimas |
| **Švietimo pagalbos paslaugos:** |
| Šilalės rajono pedagogų socialinių emocijų kompetencijų plėtojimas ir kvalifikacijos kėlimas | Šilalės švietimo pagalbos tarnyba (ŠPT) | Kompetentingi pedagogai | Šilalės rajono savivaldybė, ŠPT, ES lėšos |
| Tiflopedagogų pareigybių skaičiaus didinimas  | Mokyklos, Švietimo pagalbos tarnyba | Įsteigti papildomi tiflopedagogų etatai | Šilalės rajono savivaldybė, ŠPT, ES lėšos |
| Logopedų pareigybių skaičiaus didinimas | Mokyklos, Švietimo pagalbos tarnyba | Įsteigti papildomi logopedų etatai | Šilalės rajono savivaldybė, ŠPT, ES lėšos |
| Psichologų pareigybių skaičiaus didinimas | Ikimokyklinio ugdymo įstaigos, mokyklos, Švietimo pagalbos tarnyba, Šilalės rajono socialinių paslaugų namai | Įsteigti papildomi psichologų etatai | Šilalės rajono savivaldybė, ŠPT, Šilalės rajono socialinių paslaugų namai, ES lėšos |
| Specialiųjų pedagogų skaičiaus didinimas | Mokyklos, Švietimo pagalbos tarnyba | Įsteigti papildomi specialiųjų pedagogų etatai | Šilalės rajono savivaldybė, ŠPT, ES lėšos |
| Socialinių pedagogų skaičiaus didinimas | Ikimokyklinio ugdymo įstaigos, mokyklos, Švietimo pagalbos tarnyba | Įsteigti papildomi socialinių pedagogų etatai | Šilalės rajono savivaldybė, ŠPT, ES lėšos |
| Mokytojo padėjėjų skaičiaus didinimas | Ikimokyklinio ugdymo įstaigos, mokyklos, Švietimo pagalbos tarnyba | Įsteigti papildomi mokytojo padėjėjų etatai | Šilalės rajono savivaldybė, ŠPT, ES lėšos |
| Steigti naujas surdopedagogų pareigybes | Mokyklos, Švietimo pagalbos tarnyba | Įsteigti surdopedagogų etatai | Šilalės rajono savivaldybė, ŠPT, ES lėšos |
| Mobilių švietimo pagalbos paslaugų teikimas | Švietimo pagalbos tarnyba, Šilalės rajono bendrojo ir ikimokyklinio ugdymo įstaigos. | Sukurta mobilias paslaugas teikianti švietimo pagalbos specialistų komanda | Šilalės rajono savivaldybė, ŠPT, Šilalės rajono bendrojo ir ikimokyklinio ugdymo įstaigos, ES lėšos |
| ESQUIP programos vykdymas | Švietimo pagalbos tarnyba | Iki šiol rajono savivaldybėje nevykdyta paslauga būtų teikiama pagalba destruktyvaus elgesio vaikams | Šilalės rajono savivaldybė, ŠPT, ES lėšos |
| Mokinių mediacijos vykdymas | Švietimo pagalbos tarnyba | Taikus ginčų ir konfliktinių situacijų mokyklos bendruomenėse sprendimas. | Šilalės rajono savivaldybė, ŠPT, ES lėšos |
| Bendravimo su vaikais tobulinimo programos (kursų) rengimas | Švietimo pagalbos tarnyba | Tėvai įgaus žinių apie pozityvią tėvystę, sustiprės jų socialiniai ir bendravimo su vaikais įgūdžiai | Šilalės rajono savivaldybė, ŠPT, ES lėšos |
| Tęstinių mokymų ciklų rengimas tėvams (globėjams, rūpintojams), auginantiems vaikus autistus, vaikus, turinčius specialiųjų ugdymosi poreikių bei elgesio ir emocijų sutrikimų. | Švietimo pagalbos tarnyba | Tėvai (globėjai, rūpintojai) įgaus žinių apie pozityvią tėvystę, sustiprės jų socialiniai ir bendravimo su vaikais įgūdžiai | Šilalės rajono savivaldybė, ES lėšos, ŠPT lėšos |
| Tęstinių mokymų ciklų rengimas mokytojų padėjėjams, ikimokyklinio, priešmokyklinio ir pradinio ugdymo mokytojams, dirbantiems su vaikais autistais, vaikais, turinčiais specialiųjų ugdymosi poreikių bei elgesio ir emocijų sutrikimų. | Švietimo pagalbos tarnyba | Būtų užtikrintas vaikų, turinčių specialiųjų ugdymosi poreikių bei elgesio ir emocijų sutrikimų, kokybiškas ugdymas. | Šilalės rajono savivaldybė, ES lėšos, ŠPT lėšos |
| Bendradarbiauti su mokinių turinčių specialiuosius ugdymosi poreikius tėvais (globėjais, rūpintojais), aptariant mokinio asmens pažangą | Mokyklos, Švietimo pagalbos tarnyba | Užtikrintas bendradarbiavimas tarp tėvų ir specialistų | Šilalės rajono savivaldybė, ŠPT, ES lėšos |
| Steigti iniciatyvių tėvų (globėjų, rūpintojų) klubus, buriančius tėvus ir skatinančius didesnį tėvų domėjimąsi savo vaikų socialiniu emociniu vystymusi, teigiamu požiūriu į mokymąsi ir kt. | Mokyklos, Švietimo pagalbos tarnyba | Tėvai (globėjai, rūpintojai) tarpusavyje išgirsdami apie gerąsias patirtis įgaus žinių apie pozityvią tėvystę, sustiprės jų socialiniai ir bendravimo su vaikais įgūdžiai. | Šilalės rajono savivaldybė, ŠPT, ES lėšos |
| Organizuoti vaikų ir tėvų (globėjų, rūpintojų) vasaros edukacines stovyklas | Mokyklos, Šilalės rajono savivaldybė, Švietimo pagalbos tarnyba  | Tėvai (globėjai, rūpintojai) kartu su vaikais (ypač iš nepasiturinčių, nedarnių šeimų) galėtų turiningai praleisti laiką kartu. | Šilalės rajono savivaldybė, ŠPT, ES lėšos |
| Organizuoti vaikų vežimo ir lydėjimo paslaugas į savivaldybės ugdymo įstaigas bei į kitų paslaugų teikimo vietas | Šilalės rajono savivaldybė, Šilalės rajono ugdymo įstaigos, Šilalės rajono socialinių paslaugų namai | Vaikai iš nutolusių savivaldybės vietovių pasiekų ikimokyklinio ugdymo įstaigas, lankytų neformaliojo ugdymo užsiėmimus, gautų pedagoginę psichologinę pagalbą ir kt. paslaugas.  | Šilalės rajono savivaldybės, Šilalės rajono ugdymo įstaigų, Šilalės rajono socialinių paslaugų namų, valstybės biudžeto lėšos |
| **Socialinės paslaugos:** |
| Teikti pagalbą socialinę riziką patiriančioms šeimoms bei asmenims su negalia | Šilalės rajono socialinių paslaugų namai | Efektyvi pagalba asmenims, patiriantiems socialinę riziką, ar turintiems negalią | Šilalės rajono savivaldybė, Šilalės rajono socialinių paslaugų namai, ES lėšos |
| Tobulinti Šilalės rajono socialinių paslaugų namų darbuotojų kvalifikaciją ir kompetencijas | Šilalės rajono socialinių paslaugų namai | Kompetentingi ir kvalifikuoti darbuotojai | Šilalės rajono savivaldybė, Šilalės rajono socialinių paslaugų namai, ES lėšos |
| Mobilių socialinių paslaugų teikimas | Šilalės rajono socialinių paslaugų namai | Būtų sukurta psichologines, socialines mobilias paslaugas teikianti specialistų komanda | Šilalės rajono savivaldybė, Šilalės rajono socialinių paslaugų namai, ES lėšos |
| Pozityvios tėvystės mokymų organizavimas | Šilalės rajono socialinių paslaugų namai | Vaikų tėvai (globėjai, rūpintojai) įgaus žinių apie pozityvią tėvystę, sustiprės jų socialiniai ir bendravimo su vaikais įgūdžiai | Šilalės rajono savivaldybė, Šilalės rajono socialinių paslaugų namai,ES lėšos |
| Šeimos mediacija | Šilalės rajono socialinių paslaugų namai | Mediatorius neteisminių civilinių ginčų taikinamajam tarpininkavimui, siekiant ginčus, tarpusavio konfliktus spręsti taikiai | Šilalės rajono savivaldybė, Šilalės rajono socialinių paslaugų namai, ES lėšos |
| Porų psichoterapija | Šilalės rajono socialinių paslaugų namai | Pagalba poroms sprendžiant gyvenimiškas problemas | Šilalės rajono savivaldybė, Šilalės rajono socialinių paslaugų namai, ES lėšos |
| Šeimos konferencija | Šilalės rajono socialinių paslaugų namai | Galimybė problemas, susijusias su vaiko gerove, išspręsti šeimos rate, nesikišant institucijoms bei išsaugant vaiką šeimoje. | Šilalės rajono savivaldybė, Šilalės rajono socialinių paslaugų namai, ES lėšos |
| Vaikų dienos centrų (VDC) plėtra | Šilalės rajono socialinių paslaugų namai | Būtų įsteigti dar po vieną vaikų dienos centrą Šilalės mieste ir Laukuvos mstl., nes šiuo metu į veikiančius VDC visi norintys juos lankyti vaikai nepatenka.  | Šilalės rajono savivaldybė, Šilalės rajono socialinių paslaugų namai, ES lėšos |
| Steigti savitarpio pagalbos grupes tėvams, auginantiems vaikus, turinčius specialiųjų ugdymosi poreikių. | Šilalės rajono socialinių paslaugų namai | Asmenų, kuriuos vienija panašus patyrimas, užsiėmimai, emocinis palaikymas  | Šilalės rajono savivaldybė, Šilalės rajono socialinių paslaugų namai, ES lėšos |
| Steigti psichoedukacinės sąmoningumo grupes moterims  | Šilalės rajono socialinių paslaugų namai | Užsiėmimuose moterys mokysis atpažinti kylančias grėsmes, susipažins su psichologiniais santykių ypatumais, stiprins savivertę. | Šilalės rajono savivaldybė, Šilalės rajono socialinių paslaugų namai, ES lėšos |
| Steigti sąmoningumo grupes vyrams  | Šilalės rajono socialinių paslaugų namai | Užsiėmimuose bus analizuojama santykiai, nebauginantis elgesys, atsakomybė santykiuose, sveika partnerystė, pagarba su intymia partnere, vaikais, analizuojami smurtiniai santykiai, priklausomybės ir kt. | Šilalės rajono savivaldybė, Šilalės rajono socialinių paslaugų namai, ES lėšos |
| Individualios koučingo sesijos  | Šilalės rajono socialinių paslaugų namai | Užsiėmimuosevyksta dialogas su asmenybe. Tai procesas, kai pilnai tikima žmogaus potencialu išspręsti jam tuo metu svarbią situaciją, o visas dėmesys yra nukreiptas į žmogų, padedant jam galvoti ir atrasti reikiamus sprendimus, siekiant kliento pokyčių, tobulėjimo ir augimo. | Šilalės rajono savivaldybė, Šilalės rajono socialinių paslaugų namai, ES lėšos |
| **Visuomenės sveikatos ir sveikatos priežiūros paslaugos:** |
| Įgyvendinti Smurtinio elgesio artimoje aplinkoje keitimo programą | Šilalės rajono savivaldybės visuomenės sveikatos biuras | Surengti programos užsiėmimai | Šilalės rajono savivaldybė, Šilalės rajono savivaldybės visuomenės sveikatos biuras, ES lėšos |
| Jaunimo priklausomybių informavimo/ prevencijos/ mažinimo konsultacijos | Šilalės rajono savivaldybės visuomenės sveikatos biuras | Pagal poreikį suteiktos priklausomybių informavimo, prevencijos ir mažinimo konsultacijos | Šilalės rajono savivaldybė, Šilalės rajono savivaldybės visuomenės sveikatos biuras, ES lėšos |
| Priklausomybės ligų konsultanto pareigybių skaičiaus didinimas | Šilalės rajono savivaldybės visuomenės sveikatos biuras | Įsteigti papildomi psichologo etatai, kas pagerintų paslaugos prieinamumą | Šilalės rajono savivaldybė, Šilalės rajono savivaldybės visuomenės sveikatos biuras, ES lėšos |
| Aktyvinti Ankstyvosios intervencijos programą | Šilalės rajono savivaldybės visuomenės sveikatos biuras | Įtraukti programoje daugiau jaunuolių, kurie eksperimentuoja psichiką veikiančiomis medžiagomis | Šilalės rajono savivaldybė, Šilalės rajono savivaldybės visuomenės sveikatos biuras, ES lėšos |
| Lytiškumo ugdymas (lytiškai plintančių ligų prevencija) | Šilalės rajono savivaldybės visuomenės sveikatos biuras | Rengti prevencinius renginius  | Šilalės rajono savivaldybė, Šilalės rajono savivaldybės visuomenės sveikatos biuras, ES lėšos |
| Psichologų pareigybių skaičiaus didinimas | Šilalės rajono savivaldybės visuomenės sveikatos biuras, Šilalės rajono savivaldybės sveikatos centras, Šilalės pirminės sveikatos priežiūros centras, Kvėdarnos ambulatorija, Kaltinėnų pirminės sveikatos priežiūros centras. | Įsteigti papildomi psichologo etatai, kas pagerintų paslaugos prieinamumą | Šilalės rajono savivaldybė, Šilalės rajono savivaldybės visuomenės sveikatos biuras, Šilalės rajono savivaldybės sveikatos centras, Šilalės pirminės sveikatos priežiūros centras, Kvėdarnos ambulatorija, Kaltinėnų pirminės sveikatos priežiūros centras, ES lėšos. |
| Užsiėmimai sensorinėje erdvėje | Šilalės rajono bendrojo ir ikimokyklinio ugdymo įstaigos. | Vaikų emocinės gerovės palaikymas įrengiant multisensorinius kambarius. | Šilalės rajono savivaldybė, Šilalės rajono bendrojo ir ikimokyklinio ugdymo įstaigos, ES lėšos. |
| Iki šiol rajono savivaldybėje neteiktų kineziterapeutų, dirbančių baseinuose, tęstinių paslaugų organizavimas specialiųjų ugdymosi poreikių (SUP) ir kitokius sveikatos sutrikimus turintiems vaikams. | Šilalės r. Kvėdarnos Kazimiero Jauniaus gimnazija | Organizuojamos kineziterapeutų, dirbančių baseinuose, tęstinės paslaugos | Šilalės rajono savivaldybė, Šilalės r. Kvėdarnos Kazimiero Jauniaus gimnazija, ES lėšos. |
| Iki šiol rajono savivaldybėje neteiktų tęstinių delfinų terapijų organizavimas (rengimas) specialiųjų ugdymosi poreikių (SUP) ir kitokių sveikatos sutrikimų turintiems vaikams. | Šilalės r. Kvėdarnos Kazimiero Jauniaus gimnazija | Organizuojami ir rengiami delfinų terapijos užsiėmimai | Šilalės rajono savivaldybė, Šilalės r. Kvėdarnos Kazimiero Jauniaus gimnazija, ES lėšos. |
| Steigti naujas ergoterapeutų pareigybes | Šilalės rajono savivaldybės viešosios sveikatos priežiūros įstaigos | Teikiamos paslaugos asmenims padės pasijusti savarankiškesniems kasdienėje veikloje, susigrąžinti prieš ligą turėtus įgūdžius, padės atitrūkti nuo slegiančių minčių apie ligą, negalią, įgyti pasitikėjimo savimi. | Šilalės rajono savivaldybė, Šilalės rajono savivaldybės viešosios sveikatos priežiūros įstaigos, ES lėšos |
| Grupiniai tėvų, auginančių vaikus su specialiaisiais ugdymosi poreikiais, užsiėmimai | Šilalės rajono savivaldybės visuomenės sveikatos biuras, Šilalės rajono savivaldybės sveikatos centras, Šilalės pirminės sveikatos priežiūros centras, Kvėdarnos ambulatorija, Kaltinėnų pirminės sveikatos priežiūros centras. | Asmenų, kuriuos vienija panašus patyrimas, užsiėmimai, emocinis palaikymas | Šilalės rajono savivaldybė, Šilalės rajono savivaldybės visuomenės sveikatos biuras, Šilalės rajono savivaldybės sveikatos centras, Šilalės pirminės sveikatos priežiūros centras, Kvėdarnos ambulatorija, Kaltinėnų pirminės sveikatos priežiūros centras, ES lėšos. |
| Tęstinių pichoterapijos paslaugų prieinamumo didinimas  | Šilalės pirminės sveikatos priežiūros centras, Kvėdarnos ambulatorija, Kaltinėnų pirminės sveikatos priežiūros centras. | Būtų įsteigtos gydytojo psichoterapeuto, todėl dažniau būtų prieinamos psichoterapijos paslaugos | Šilalės pirminės sveikatos priežiūros centras, Kvėdarnos ambulatorija, Kaltinėnų pirminės sveikatos priežiūros centras. |
| Vaikų ir paauglių gydytojo psichiatro paslaugų prieinamumo didinimas | Šilalės rajono savivaldybės sveikatos centras, Šilalės pirminės sveikatos priežiūros centras, Kvėdarnos ambulatorija, Kaltinėnų pirminės sveikatos priežiūros centras. | Dažniau prieinamos vaikų ir paauglių gydytojo psichiatro paslaugos | Šilalės rajono savivaldybė, Šilalės rajono savivaldybės sveikatos centras, Šilalės pirminės sveikatos priežiūros centras, Kvėdarnos ambulatorija, Kaltinėnų pirminės sveikatos priežiūros centras. |

**7. PLĖTROS PLANO ĮGYVENDINIMAS IR STEBĖSENA**

 Šilalės rajono savivaldybės koordinuotai teikiamų švietimo pagalbos, socialinių ir sveikatos priežiūros paslaugų 2024–2027 metų plėtros plano įgyvendinimo stebėsena vykdoma viso proceso metu. Su šio plano įgyvendinimo rezultatais švietimo, socialinės ir sveikatos priežiūros institucijos susipažįsta kartą per metus. Jos gali stebėti ir vertinti, kaip įgyvendinami tikslai ir teikti pasiūlymus. Planavimas yra nuolatinis procesas, todėl siekiant užtikrinti plano aktualumą numatyta, kad keičiantis aplinkai, atsiradus naujų poreikių ir galimybių, planas bus peržiūrimas ir koreguojamas.

**8. APIBENDRINIMAS**

 Apibendrinant pastebėtina, kad Šilalės rajono savivaldybės koordinuotai teikiamų švietimo pagalbos, socialinių ir sveikatos priežiūros paslaugų 2024–2027 metų plėtros plano rengimui pasiūlymus pateikė Šilalės r. Kaltinėnų Aleksandro Stulginskio gimnazija, kuri nurodė, kad reikia didinti socialinių ir sveikatos priežiūros paslaugų prieinamumą pagal vaiko, tėvų (globėjų, rūpintojų) gyvenamąją vietą. Dėmesį skirti jau ikimokyklinio ugdymo amžiaus vaikams bei jų tėvams, tėvystės įgūdžių tobulinimui ir švietimui. Ypatingo dėmesio turėtų sulaukti vaikai, turintys elgesio ir emocijų sutrikimų bei specialiųjų poreikių vaikai. Reikalinga savalaikė psichologinė pagalba vaikams ir jų tėvams. Vaikų ir paauglių psichiatro paslauga vaikams turintiems elgesio ir emocijų sutrikimus. Galimybių paieška vaikų ir paauglių įdarbinimui.

 Tauragės apskrities vyriausiojo policijos komisariato Šilalės rajono policijos komisariatas siūlė įtraukti ilgalaikę psichoterapiją su tikslu pasiekti efektyvesnių sąlygų vaiko gerovei, padedant jo tėvams (globėjams, rūpintojams) kurti saugią aplinką, užtikrinti gyvenimo, asmeninių bei socialinių ryšių kokybę.

 Šilalės Dariaus ir Girėno progimnazija siūlė steigti trūkstamas paslaugas: psichoterapeuto, ergoterapeuto, kineziterapeuto, dirbančio baseine su vaikais, turinčiais specialiųjų ugdymosi poreikių, psichologo, logopedo, tiflopedagogo ir surdopedagogo.

 Šilalės rajono savivaldybės administracijos Laukuvos seniūnija siūlė plėsti dienos vaikų priežiūros paslaugas (mažinti laukiančių eilėje vaikų skaičių); teikti pavėžėjimo paslaugas ikimokyklinio amžiaus vaikams; reguliariai teikti psichologinę pagalbą bei tėvystės įgūdžių ugdymą arčiau vaikų (šeimų) gyvenamosios vietos. Šilalės kaimiškoji seniūnija, Didkiemio seniūnija ir Traksėdžio seniūnija siūlė didinti vaikų ir paauglių psichoterapeutų etatų skaičių, kadangi nepakanka vieno dirbančio gydytojo Šilalės rajono ligoninėje.

 Šilalės rajono socialinių paslaugų namai siūlė didinti vaikų psichiatro, priklausomybės ligų konsultanto, psichologo etatų skaičių bei šių specialistų konsultacijų skaičių.

 Šilalės švietimo pagalbos tarnyba informavo, kad nuo 2024 m. rugsėjo 1 d. įgyvendinant įtgraukųjį ugdymą Šilalės rajono ugdymo įstaigose būtini mokymai ,,Kaip dirbti su specialiųjų poreikių turinčiais vaikais“ mokytojų padėjėjams, ikimokyklinio, priešmokyklinio ir pradinio ugdymo mokytojams.

 Šilalės r. Kvėdarnos Kazimiero Jauniaus gimnazija siūlė padidinti finansavimą socialiniams darbuotojams ir socialiniams pedagogams, mokytojo padėjėjams (steigti ir finansuoti daugiau etatų), nes daugėja vaikų, turinčių emocinių ir elgesio sunkumų bei sutrikimų, silpną mokymosi motyvaciją ir pan., o tėvai nenori arba ne(be)žino, kaip padėti savo vaikams; skirti lėšas tėvų (globėjų / rūpintojų) (ne tik „probleminių“ šeimų) ugdymo(si) programoms. Tai galėtų būti tėvų pedagoginis – psichologinis švietimas, savitarpio paramos grupės, iniciatyvių tėvų klubai, buriantys tėvus ir skatinantys didesnį tėvų domėjimąsi savo vaikų socialiniu emociniu vystymusi, teigiamu požiūriu į mokymąsi ir pan.; organizuoti vaikų ir tėvų (ypač iš nepasiturinčių, nedarnių ir pan. šeimų) vasaros edukacines stovyklas ir finansuoti jas, kad tėvai kartu su vaikais, galėtų turiningai praleisti laiką kartu; sudaryti sąlygas (savivaldybės administracijai tarpininkauti), kad elgesio ir emocijų sunkumų ar sutrikimų ir / ar specialiųjų ugdymosi poreikių turintys vaikai ir jų tėvai kuo greičiau gautų vaikų psichoterapeuto, psichologo, kitų specialistų paslaugas; didinti finansavimą vaikų sveikos gyvensenos ugdymo, užimtumo programoms; rūpintis socialinių darbuotojų, pedagoginių darbuotojų socialine emocine būkle ir skirti lėšų mokytojų ir pagalbos mokiniui specialistų, mokyklų vadovų motyvacijos stiprinimui per edukacines programas, išvykas, kitas motyvacines priemones, siekiant pritraukti naujus ir išlaikyti esamus darbuotojus, išvengti darbuotojų „perdegimo“; organizuoti pedagogams ir socialiniams darbuotojams pažintines išvykas į pažangias šalies ir užsienio socialines paslaugas teikiančias įstaigas, susipažinti ir pritaikyti gerąsias patirtis, siekti bendradarbiavimo, mokytis; skatinti mokytojus, pagalbos mokiniui specialistus ir socialinius darbuotojus mokytis ir kryptingai tobulinti kvalifikaciją, skiriant Savivaldybės administracijos „motyvacines stipendijas“; daugiau dėmesio skirti mokyklų ir kitų socialines paslaugas teikiančių įstaigų darbuotojų bendradarbiavimui: bendradarbiaujant su Šilalės švietimo pagalbos tarnyba ir Socialinių paslaugų namais reguliariai (bent 1-2 kartus per metus organizuoti įstaigų atstovų susitikimus, diskusijas, dalijimąsi gerąja patirtimi, situaciją analizę ir pan.).

 VšĮ ,,Žmogaus socialinės integracijos centras“ siūlė mobilios profesionalios specialistų pagalbos paslaugą, kurie atvysta į namus ar kitą vietą. Komandą sudaro: 2 specialistai (poreikiui esant daugiau): psichologas ir socialinis darbuotojas; 2 psichologai; psichologas ir priklausomybių specialistas; 2 socialiniai darbuotojai; priklausomybių konsultantas ir socialinis darbuotojas. Siūlė psichoedukacinę sąmoningumo grupę moterims „Kartu“, kurios metu moterys mokysis atpažinti kylančias grėsmes, susipažins su psichologiniais santykių ypatumais, stiprins savivertę. Siūlė sąmoningumo grupę vyrams „Būti savimi“, kurioje analizuojamos temos: santykiai, nebauginantis elgesys, atsakomybė santykiuose, sveika partnerystė, pagarba su intymia partnere, vaikais, analizuojami smurtiniai santykiai, priklausomybės ir t.t. Siūlė sąmoningumo seminarus „Psichologinis imunitetas manyje, poroje ir šeimoje“ (dėmesys smurto vyrams tema). Siūlė „Konsultanto liniją”, į kurią kreipiasi suinteresuoti asmenys, pokalbio metu įvertinami asmens poreikiai ir asmuo nukreipiamas  į vykdomas veiklas arba kitas institucijas. Suteikiama kita aktuali informacija. Emocinės paramos palaikymas. Siūlė priklausomybių grupinę terapiją priklausomybę turintiems asmenims ir jų artimiesiems, t. p. individualias priklausomybių konsultacijas. Siūlė motyvuojančių pokalbių programą „Elgesys-pokalbis-pasikeitimas“ („EPP“) – trumpalaikė intervencija, padedanti dalyviui žengti žingsnį link pasikeitimo, moko smurtinio elgesį keisti tinkamu (nukreipti atvejo vadybos ar kitų institucijų). Siūlė seminarus, paskaitas priklausomybių tematika. Siūlė individualias koučingo sesijas, kai vyksta dialogas su asmenybe. Tai procesas, kai pilnai tikima žmogaus potencialu išspręsti jam tuo metu svarbią situaciją, o visas dėmesys yra nukreiptas į žmogų, padedant jam galvoti ir atrasti reikiamus sprendimus, siekiant kliento pokyčių, tobulėjimo ir augimo. Siūlė psichologo konsultacijas. Siūlė psichologo asistento – emocinės pagalbos konsultanto konsultacijos paaugliams. Siūlė seminarus, paskaitas apie įtraukųjį ugdymą tėvams, pedagogams, kitiems suinteresuotiems asmenims.

 Šilalės rajono savivaldybės sveikatos centras siūlė stiprinti tarpinstitucinį bendradarbiavimą, sukuriant aiškų, sisteminiu požiūriu paremtą, Šilalės rajono tarpinstitucinio bendradarbiavimo modelį (algoritmą), reglamentuojantį institucijų veikos sąryšius, organizuojant pagalbos teikimą šeimoms išgyvenančioms krizinį laikotarpį, pagalbos organizavimą vartojančiam psichotropines medžiagas šeimos nariui, pagalbos organizavimą smurtaujančiam ir smurtą patiriančiam šeimos nariui. Labai svarbus pagalbos teikimo komponentas – įvairių sričių institucijų specialistų bendradarbiavimas. Pagalbos organizavimas vaikams ir jaunuoliams, kuriems būdingas aukštos rizikos elgesys, įtraukiant juos į elgesį keičiančias programas. Vaikai ir jaunuoliai, kurių elgesys yra agresyvus, provokuojantis, susijęs su staigiais emocijų pokyčiais, menku savęs vertinimu dažnu atveju suaugusiųjų yra „nurašomi“, nes suaugę asmenys dažnu atveju jaučiasi bejėgiai, neturėdami poveikio priemonių. Siūlo Šilalės rajone plėtoti mokslu grįstų elgesį keičiančių programų, skirtų vaikams ir jaunuoliams su probleminiu elgesiu diegimą. Darbo su probleminio elgesio vaikų tėvais, jiems efektyvios pagalbos ir paslaugų plėtra. Tai yra, tėvai neretai siunčiami pvz., į pozityvios tėvystės kursus, kurie yra netinkami tokiu atveju, nes tokie kursai yra bendro pobūdžio, neatitinka problemos specifikos. Stiprinti ir plėtoti šeimų informavimo, mokymo, švietimo apie alkoholio ir kitų narkotinių medžiagų poveikį ne tik asmens sveikatai, bet ir jo socialinei gerovei, jo šeimai, artimiesiems, jo gyvenimo eigai galimybes.

 Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Tauragės apskrities vaiko teisių apsaugos skyrius Šilalės rajone nurodė, kad Šilalės rajono savivaldybėje Vaiko gerovės komisijos sprendimu vaikui gali būti skirtas privalomas ikimokyklinis ugdymas. Šioje situacijoje nėra išspręstas klausimas galimybės lankyti ikimokyklinio ugdymo įstaigą vaikams, kurie gyvena nutolusiose kaimo vietovėse. Siūlė atkreipti dėmesį dėl vežimo ir lydėjimo paslaugos. Vaiko teisių apsaugos skyrius taip pat pastebi, kad vaikai (mokyklinio amžiaus) iš nutolusių kaimo vietovių neturi galimybės lankyti neformaliojo ugdymo užsiėmimų ir gauti pedagoginę psichologinę pagalbą. Tai vėl susisiekimo problema. Šilalės mieste veikia vienas Vaikų dienos centras. Į jį nepatenka visi norintys vaikai. Kad vaikų dienos centrą Šilalės mieste galėtų lankyti visi norintys Šilalės miesto vaikai, rekomenduojama spręsti klausimą dėl dar vieno vaikų dienos centro įsteigimo Šilalės mieste. Šilalės rajono savivaldybėje prevencines paslaugas organizuoja (ar) teikia Šilalės rajono socialinių paslaugų namai. Kad ateityje, šeimose būtų išvengta galimų socialinių problemų ir socialinės rizikos atsiradimo šias paslaugas reiktų aktyvinti, viešinti, įgalinti. Savivaldybėje teikiamos paslaugos vaikui ir šeimai iš dalies atitinka poreikį, tačiau bene dažniausia problema rajone – tai psichologinė pagalba vaikui, šeimai, ar psichologinė kompleksinė pagalba visai šeimai. Vertinant vaikų situacijas taip pat iškyla poreikis priklausomybių specialisto nepilnamečiams vaikams bei specialisto, kuris galėtų konsultuoti nepilnamečius dėl rūkymo, garinimo ar ,,veipinimo“. Tuo pačiu iškyla poreikis suteikti pagalbą žalingai vartojančio ar priklausomo vaiko šeimai. Rekomenduojama plėsti mokymų tėvams organizavimą (bendravimo su vaikais tobulinimo ir kt. kursai). Vaiko teisių apsaugos skyrius, nagrinėdamas galimus vaiko teisių pažeidimus, pastebi, kad nemažą dalį pranešimų sudaro smurtas artimoje aplinkoje. Dalyvaujant atvejo vadybos posėdžiuose pastebėtas poreikis elgesio keitimo/pataisos asmenims, naudojantiems smurtą artimoje aplinkoje. Ugdant atsakingą požiūrį į neigiamas vartojimo pasekmes bei užkertant kelią priklausomybių vystymuisi Šilalės rajone, aktyviau turėtų veikti ankstyvosios intervencijos programa vaikams ir jaunuoliams.

 Darytina išvada, kad vaikams, kurie turi specialiųjų ugdymosi poreikių, labai reikalingos tęstinės psichoterapijos paslaugos, kurių Šilalės rajono savivaldybėje yra tikrai per mažai. Šilalės rajono ugdymo įstaigose nedirba surdopedagogas, judesio korekcijos specialistas. Reikalingos ir multisensorinių kambarių paslaugos. Galima pripažinti, jog didžiulis dėmesys turi būti skiriamas jau ikimokyklinio amžiaus vaikams bei jų tėvams, jų švietimui, tėvystės įgūdžių tobulinimui. Čia reikalingi ne tik kvalifikuoti specialistai, kurie padėtų šiems vaikams, bet ir jų šeimoms skirti mokymai, kuriuose būtų mokoma, kaip reaguoti į tokių vaikų elgesį, kaip suvaldyti emocijas, nukreipti vaikų elgesį tinkama linkme ir t. t. Todėl būtina įsteigti papildomus psichologų etatus ikimokyklinėse įstaigose. Savivaldybės švietimo įstaigose, nors ir daugėja švietimo pagalbos specialistų etatų, tačiau vis dar trūksta jaunų specialistų, ypač psichologų, logopedų, specialiųjų pedagogų.

 Analizuojant duomenis pastebėta, jog tėvams taip pat reikėtų specifinių paslaugų, nes tik tėvystės įgūdžių mokymų nepakanka. Ryškėja poreikis specializuotų tėvų grupinių mokymų: tėvams, auginantiems vaikus su specialiaisiais ugdymosi poreikiais, tėvystės įgūdžių ugdymo grupės tėvams, auginantiems vaikus su negalia, vaikus autistus, bei grupės pagal kitas aktualias problemas. Šios grupės turėtų būti sudaromos pagal vaikų amžių. Siūloma organizuoti tėvų savipagalbos grupių užsiėmimus. Išryškėjo porų psichoterapijos, dvasinės šeimos pagalbos ir palaikymo, šeimos konferencijos metodo taikymo paslaugų poreikis. Siekiant atkurti šeimos santykius, gaunant pagalbą iš savo artimųjų, būtinos mediacijos paslaugas. Labai reikalingos lytinio švietimo paslaugos šeimoms, patiriančioms socialinę riziką, ypatingą dėmesį skiriant tėvams. Ypatingo dėmesio turėtų sulaukti vaikai, turintys elgesio ir emocijų sutrikimų, bei specialiųjų poreikių vaikai. Ypač trūksta paslaugų šeimos nariams, kurie augina vaikus su negalia, jų emociniam palaikymui, reabilitacijai. Būtina steigti paslaugų tėvams ir savipagalbos grupes, vykdyti psichoterapijos užsiėmimus jiems palaikyti.

 Atkreiptinas dėmesys į tai, kad šeimai, auginančiai vaiką, turintį specialiųjų ugdymosi poreikių, negalią (kompleksinę, emocinę, raidos ar kt.), pagalbos teikimas yra būtina sąlyga bent iš dalies gyventi įprastinį gyvenimą, neatsiribojant nuo supančios bendruomenės, kitų su aplinka susijusių veiksnių. Tikėtina, kad šeimos užsidaro, išgyvena nuolatinį stresą, nerimą, jaučiasi stigmatizuotos, negalinčios gyventi visaverčio gyvenimo. Psichologiškai sugniuždytos, nepriimamos visuomenės, šeimos be kitų pagalbos nėra pajėgios suteikti visų reikiamų paslaugų, kad vaikas, turintis negalią, ar kitų didelių specialiųjų ugdymosi poreikių, visavertiškai vystytųsi ir ugdytųsi. Šeima turėtų sulaukti medicininės, reabilitacinės, psichologinės, socialinės pagalbos. Būtina, kad vaikus auklėtų ir ugdytų ne tik šeima, mokykla, bet ir visuomenė, valstybė, kaip būtinas visumos pasaulis. Todėl labai svarbus tampa darbas komandoje - kad tinkamai vyktų tėvų įtraukimas ugdant vaikus, turinčius didelių specialiųjų ugdymosi poreikių. Šis darbas ir bendrų tikslų siekimas siejamas su tėvų ir specialistų nuolatiniu bendradarbiavimu. Visų specialistų veikla turi būti integruota į bendrą procesą, nes vienas specialistas negali išmanyti visų sričių. Bendradarbiavimo procesas naudingas ne tik vaikams, bet ir patiems specialistams, nes padeda išvengti socialinės ir profesinės atskirties jausmo, didėja saugumo pojūtis, tikėjimas, kad susidūrus su sunkiais atvejais bus galima sulaukti kitų asmenų pagalbos, realizuojamas kiekvieno iš partnerių potencialas, suteikiama galimybė dalytis patirtimi. Tėvams bendradarbiavimo procesas taip pat naudingas – bendradarbiaudami jie įgyja patirties, pasitikėjimo savimi, išreiškia savo nuomonę, jaučiasi priimti ir reikalingi ugdymo, socialinės ar sveikatos priežiūros įstaigoje. Svarbiausia, kad šiame procese vyktų lygiavertė sąveika tarp tėvų, specialistų ir kitų dalyvaujančių asmenų. Galima teigti, jog tėvų aktyvus dalyvavimas ir įtraukimas sąlygoja sėkmingą darbą ir optimalius vaiko ugdymo rezultatus.

\_\_\_\_\_\_\_\_\_\_\_\_\_\_\_\_\_\_\_\_\_\_\_